open-index/open-wikipedia-markdown huggingface dataset:
গাজীউল হাসান খান

**গাজীউল হাসান খান** (জন্ম: ২৮ সেপ্টেম্বর ১৯৪৬) হলেন বাংলাদেশী সাংবাদিক ও কূটনীতিক। তিনি বাংলাদেশের জাতীয় সংবাদ সংস্থা বাসসের সাবেক প্রধান সম্পাদক ও ব্যবস্থাপনা পরিচালক ছিলেন। সাংবাদিকতায় অবদানের জন্য বাংলাদেশ সরকার তাকে ২০০৬ সালে দেশের দ্বিতীয় সর্বোচ্চ বেসামরিক সম্মাননা একুশে পদকে ভূষিত করে।

## প্রারম্ভিক জীবন
খান ১৯৪৬ সালের ২৮শে সেপ্টেম্বর পূর্ব বাংলার কুমিল্লা জেলার বুড়িচং উপজেলার রাজাপুর ইউনিয়নের শংকুচাইল গ্রামে জন্মগ্রহণ করেন। তিনি ভিক্টোরিয়া কলেজ থেকে অর্থনীতি বিষয়ে স্নাতক সম্পন্ন করেন। পরবর্তী কালে তিনি ঢাকা বিশ্ববিদ্যালয় থেকে অর্থনীতিতে স্নাতকোত্তর ডিগ্রি এবং সাংবাদিকতায় স্নাতকোত্তর ডিপ্লোমা অর্জন করেন। তিনি ঢাকা বিশ্ববিদ্যালয়ের স্যার সলিমুল্লাহ মুসলিম হলের আবাসিক শিক্ষার্থী ছিলেন এবং ১৯৭১ সালে বাংলাদেশের স্বাধীনতা যুদ্ধে সক্রিয় ভূমিকা পালন করেন। তিনি স্বাধীন বাংলা বেতার কেন্দ্রের বিভিন্ন অনুষ্ঠানেও অংশগ্রহণ করেছেন।

## গ্রন্থতালিকা
* সময়ের সংলাপ
* প্যালেস্টাইন: এক সংগ্রামের ইতিহাস
* ইতিহাসের অনুঘটক ও অন্যান্য
* নস্ট্রাড্রামের ভবিষ্যদ্বানী ও ডোনাল্ড ট্রাম্পের উত্থান
* বাংলাদেশ ও আন্তর্জাতিক প্রেক্ষাপটে বিশ্ব পরিস্থিতি

## তথ্যসূত্র

বিষয়শ্রেণী:১৯৪৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:কুমিল্লা জেলার ব্যক্তি
বিষয়শ্রেণী:কুমিল্লা ভিক্টোরিয়া সরকারি কলেজের প্রাক্তন শিক্ষার্থী
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:লন্ডন বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাংলাদেশী কূটনীতিবিদ
বিষয়শ্রেণী:বাংলাদেশী সাংবাদিক
বিষয়শ্রেণী:সাংবাদিকতায় একুশে পদক বিজয়ী
বিষয়শ্রেণী:বাঙালি লেখক
বিষয়শ্রেণী:একুশে পদক বিজয়ী
কে তুমি নন্দিনী?

***কে তুমি নন্দিনী?*** হলো একটি ভারতীয় বাংলা চলচ্চিত্র, যা ২০১৯ সালের ২৬ এপ্রিলে মুক্তি পেয়েছে। এই চলচ্চিত্রটি পরিচালনা করেছেন পথিকৃৎ বসু। এই চলচ্চিত্রে অভিনয় করেছেন বনি সেনগুপ্ত ও রূপশা মুখোপাধ্যায়।

## কাহিনী সংক্ষেপ
একজন উচ্চাকাঙ্ক্ষী মেডিকেল ছাত্রী নন্দিনী।সে আবিরের প্রেমে পাগল হয়।আবির আংশিক কৃষক, মার্শাল আর্ট শিক্ষক এবং সকলের একজন ভালোবাসার মানুষ।  কিন্তু আবীর কি কখনো তার জন্য নন্দিনীর অনুভূতির প্রতিদান দেবে?

## অভিনেতা/অভিনেত্রী
* আবির-বনি সেনগুপ্ত
* নন্দিনী-রূপশা মুখোপাধ্যায়
* সায়নী ঘোষ
* নন্দিনীর বাবা-শংকর চক্রবর্তী
* সৌরভ দাস
*অপরাজিতা আঢ্য
*রুদ্রনীল ঘোষ
* গৌরব চ্যাটার্জি
* সায়ন্তনী গুহঠাকুরতা

## কলা কুশলী

* সম্পাদক-মহম্মদ কালাম
* কোরিগ্রাফার-বাবা যাদব
* লেখক-অন্বয় মুখার্জী
* সঙ্গীত -অম্লান চক্রবর্তী
* সিনেমাটোগ্র্যাফার-ইন্দ্রনাথ ম্যারিক

## সংগীত

## তথ্যসূত্র

বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:২০১৯-এর চলচ্চিত্র
বিষয়শ্রেণী:পথিকৃৎ বসু পরিচালিত চলচ্চিত্র

## বহিঃসংযোগ
* আইএমডিবিতে কে তুমি নন্দিনী
সৈয়দ গোলাম কিবরিয়া

**সৈয়দ গোলাম কিবরিয়া** (১৭ জানুয়ারি ১৯৩৩ - ৩১ মে ১৯৯৬) ছিলেন বাংলাদেশী সাংবাদিক ও রাজনীতিবিদ। বাংলা ভাষা আন্দোলনে অবদানের জন্য বাংলাদেশ সরকার তাকে ২০১৬ সালে মরণোত্তর একুশে পদকে ভূষিত করে।

## প্রারম্ভিক জীবন
গোলাম কিবরিয়া ১৯৩৩ সালের ১৭ই জানুয়ারি মাদারীপুর জেলায় তার নানার বাড়িতে জন্মগ্রহণ করেন। তার পিতা সৈয়দ মোছাদ্দের আলী এবং মাতা মোসাঃ হাজেরা খাতুন। তিনি ইউনাইটেড ইসলামিয়া সরকারি উচ্চ বিদ্যালয় থেকে ম্যাট্রিক পাস করেন। পরবর্তী কালে তিনি বরিশাল বি.এম. কলেজ থেকে উচ্চ মাধ্যমিক পাস করেন এবং একই কলেজ থেকে স্নাতক ডিগ্রি লাভ করেন।

তিনি ১৯৫১-৫২ সালে বরিশাল বি.এম. কলেজের নির্বাচিত সহ-সভাপতি ছিলেন এবং বরিশাল জেলা ছাত্রলীগের সভাপতি ছিলেন। কিবরিয়া ১৯৫২ সালে বাংলা ভাষা আন্দোলন চলাকালীন বাকেরগঞ্জ জেলা সর্বদলীয় রাষ্ট্রভাষা সংগ্রাম পরিষদ-এর আহ্বায়ক হিসেবে নেতৃত্ব দেন। ১৯৭১ সালে বাংলাদেশের স্বাধীনতা যুদ্ধের পূর্বে অসহযোগ আন্দোলনেও তিনি নেতৃত্ব দেন। এই সময়ে তিনি গৌরনদী থানা সর্বদলীয় সংগ্রাম পরিষদের যুগ্ম আহ্বায়ক ছিলেন।

## কর্মজীবন
কিবরিয়া দৈনিক আজাদ ও দৈনিক ভোরের কাগজের ভারপ্রাপ্ত সম্পাদকের দায়িত্ব পালন করেন। দীর্ঘকাল তিনি সাপ্তাহিক দুর্জয় পত্রিকার ব্যবস্থাপনা সম্পাদক হিসেবে দ্বায়িত্ব পালন করেছেন।

## ব্যক্তিগত জীবন
তার চার কন্যা ও তিন পুত্র সন্তান রয়েছে। তিনি ১৯৯৬ সালের ৩১শে মে মৃত্যুবরণ করেন।

## পুরস্কার
* ভাষা আন্দোলনে একুশে পদক (২০১৬, মরণোত্তর)

## তথ্যসূত্র

বিষয়শ্রেণী:১৯৩৩-এ জন্ম
বিষয়শ্রেণী:১৯৯৬-এ মৃত্যু
বিষয়শ্রেণী:বাংলাদেশী সাংবাদিক
বিষয়শ্রেণী:মাদারীপুর জেলার রাজনীতিবিদ
বিষয়শ্রেণী:ভাষা আন্দোলনে একুশে পদক বিজয়ী
বিষয়শ্রেণী:একুশে পদক বিজয়ী
বিষয়শ্রেণী:সরকারি ব্রজমোহন কলেজের প্রাক্তন শিক্ষার্থী
বিষয়শ্রেণী:বরিশালের রাজনীতিবিদ
মোহাম্মদ আবু নাসের

**মোহাম্মদ আবু নাসের** (৩ এপ্রিল ১৯২১ - ১২ মে ২০০৪) একজন বাংলাদেশী শিক্ষাবিদ। তিনি বাংলাদেশ প্রকৌশল ও প্রযুক্তি বিশ্ববিদ্যালয়ের উপাচার্য ছিলেন। তিনি ১৯৮৭ সালে একুশে পদক লাভ করেন।

## শৈশব ও শিক্ষা জীবন
আবু নাসেরের জন্ম ব্রিটিশ ভারতের পূর্ব বাংলার (আধুনা বাংলাদেশ ) ঢাকা বিক্রমপুর অর্থাৎ মুন্সীগঞ্জ জেলার শ্রীনগর উপজেলার বারৈখালী ইউনিয়নের দামলা গ্রামে। তার পিতার নাম ইসমাইল আলী খান ও মাতার নাম আবিদা বেগম। তিনি মুন্সিগঞ্জ বিক্রমপুরের লৌহজং উপজেলার "কাজীর পাগলা এ টি টি ইনস্টিটিউশনে" প্রাথমিক শিক্ষা শুরু করেন। ১৯৩৭ সালে ওই স্কুল থেকে তিনি প্রথম বিভাগে ম্যাট্রিকুলেশন পরীক্ষা পাস করেন। তিনি বি.এম. কলেজ, বরিশাল থেকে ইন্টারমিডিয়েট পরীক্ষা সম্পন্ন করেন। তিনি ঢাকা বিশ্ববিদ্যালয়ের রসায়ন বিভাগ থেকে ১৯৪২ সালে বি.এসসি (সম্মাননা) এবং ১৯৪৩ সালে এম. এস. সম্মাননা গ্রহণ করেন। এরপর তিনি রসায়ন প্রকৌশলে পড়ার জন্য পশ্চিমবঙ্গের শিবপুরের বঙ্গ প্রকৌশল কলেজে যান।

তিনি মার্কিন যুক্তরাষ্ট্রের বাল্টিমোরের জনস হপকিন্স বিশ্ববিদ্যালয়ের রসায়ন প্রকৌশলে এমএস অধ্যয়ন করার জন্য বৃত্তি পান। সেই সময় অবিভক্ত ভারতে এ ধরনের বৃত্তি জন্য নির্বাচিত হওয়া ছিল একটি উল্লেখযোগ্য অর্জন। ১৯৬২ সালে তিনি আবার মার্কিন যুক্তরাষ্ট্রে পিএইচডি সম্পন্ন করতে যান। তিনি চার বছরে পিএইচডি সম্পন্ন করেন। চার বছরের মধ্যে, তিনি কলম্বিয়া বিশ্ববিদ্যালয়ে প্রায় দুই বছর অতিবাহিত করেন এবং তারপর তিনি তার বাকি পিএইচডি সম্পন্ন করার জন্য টেক্সাস এ এন্ড এম বিশ্ববিদ্যালয়ে যান। ১৯৫৫ সালে নফিল্ড ফাউন্ডেশন থেকে একটি অংশীদারত্বের আওতায় পড়াশোনা করার জন্য তিনি লন্ডনে যান।

## কর্মজীবন
পূর্ব পাকিস্তানে ফিরে আসার পর, তিনি প্রথম শিল্প মন্ত্রণালয়ে যোগ দেন এবং তারপর তিনি প্রযুক্তিগত শিক্ষা অধিদফতরের সাথে যোগ দেন। স্বল্প সময়ের পর তিনি আহসানউল্লাহ প্রকৌশল কলেজে (বুয়েট) যোগদান করেন। ১৯৭০ সালে তিনি বুয়েটের উপাচার্য হন এবং বাংলাদেশের মুক্তিযুদ্ধের পর তিনি তার পদ-অবস্থানে অব্যাহত থাকেন। ১৯৭৩ সালে অনুষ্ঠিত বুয়েটের প্রথম সমাবর্তন আয়োজনের জন্য তাকে কৃতিত্ব দেওয়া হয়। ১৯৭৫ সালে তিনি বিশ্ববিদ্যালয় মঞ্জুরী কমিশনের চেয়ারম্যান হন। ১৯৮০ সালে তিনি এই পদ থেকে অবসর গ্রহণ করেন। তিনি তার মৃত্যু পর্যন্ত বুয়েটের রসায়ন প্রকৌশলের অধ্যাপক ছিলেন।

## পুরস্কার
* একুশে পদক (১৯৮৭)

## মৃত্যু
তিনি ১২ মে ২০০৪ সালে মৃত্যুবরণ করেন। তিনি চার সন্তানের জনক। তার দ্বিতীয় পুত্র খান এইচ জাহিদ বর্তমানে রিয়াদ ব্যাংকের প্রধান অর্থনীতিবিদ এবং ভাইস প্রেসিডেন্ট।

## তথ্যসূত্র

বিষয়শ্রেণী:১৯২১-এ জন্ম
বিষয়শ্রেণী:২০০৮-এ মৃত্যু
বিষয়শ্রেণী:বাংলাদেশী শিক্ষাবিদ
বিষয়শ্রেণী:একুশে পদক বিজয়ী
বিষয়শ্রেণী:বাংলাদেশ প্রকৌশল বিশ্ববিদ্যালয়ের উপাচার্য
বিষয়শ্রেণী:বাংলাদেশ বিশ্ববিদ্যালয় মঞ্জুরী কমিশনের চেয়ারম্যান
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাংলাদেশের শিক্ষাব্যবস্থা
বিষয়শ্রেণী:২০০৪-এ মৃত্যু
বিষয়শ্রেণী:মার্কিন যুক্তরাষ্ট্রে পাকিস্তানি প্রবাসী
বিষয়শ্রেণী:সরকারি ব্রজমোহন কলেজের প্রাক্তন শিক্ষার্থী
বিষয়শ্রেণী:মুন্সীগঞ্জ জেলার ব্যক্তি
সায়ন্তনী গুহঠাকুরতা

**সায়ন্তনী গুহঠাকুরতা** () একজন জনপ্রিয় ভারতীয় অভিনেত্রী। বাংলা টেলিভিশন ধারাবাহিক এবং চলচ্চিত্র জগতের চেনা মুখ। তিনি থিয়েটারেও কাজ করেন। সেই সঙ্গে করেছেন প্রচুর মডেলিঙের অ্যাসাইনমেন্টও। সফলভাবে তার টেলিভিশন এবং চলচ্চিত্র প্রকল্প ম্যানেজ করেছেন। এখানেই শেষ নয়, এছাড়াও তিনি করেছেন বেশকিছু শর্ট ফিল্ম, বিজ্ঞাপনের ছবি, এবং মিউজিক ভিডিও।  কেরিয়ারের কিছুটা সময় একটি বাংলা মিউজিক চ্যানেলের ভিজেও ছিলেন।

## প্রথম জীবন
সায়ন্তনীর জন্ম ও বড়ো হওয়া কলকাতা শহরে। তিনি দুর্ভাগ্যবশত খুব অল্প বয়সেই (পঞ্চম শ্রেণীতে পড়াকালীন) তার পিতাকে হারান। সায়ন্তনী তিন বছর বয়স থেকে নাচের সঙ্গে যুক্ত। তিনি থাঙ্কমণি কুট্টি ঘরানার শাস্ত্রীয় নাচে প্রশিক্ষণ নিয়েছিলেন এবং পরে নিজের *আদ্রিকা* নামে একটি নৃত্য দল তৈরি করেন। ভেবেও ছিলেন যে তিনি পেশায় একজন নৃত্যশিল্পী হবেন। মূলত নাচের জন্য নাচের সায়ন্তনীকে বিভিন্ন শো করতে বহু জায়গায় ভ্রমণ করতে হতো। এই শো-গুলির মধ্যে একটিতে তিনি নজরে আসেন ও তাকে একটি ফ্যাশন শো-তে অংশ নিতে হয়েছিল। এরপর বিজ্ঞাপনের বিলবোর্ড অ্যাড, বুটিক্স এবং সোনা-গয়নার বিজ্ঞাপন টেলিভিশন বিজ্ঞাপন তিনি করেন। এরই মধ্যে একটি সৌন্দর্য প্রতিযোগিতায় অংশ নিয়ে রানার আপ হন তিনি। তিনি রাষ্ট্রবিজ্ঞানে স্নাতকের পর পোশাক নকশাকরণের উপর কোর্স সম্পন্ন করেন। তার মা তাকে ডাব্লুসিবিএস পরীক্ষা দেওয়াতে চেয়েছিলেন। তখন তিনি বিজ্ঞাপনের অফার পেয়েছিলেন। যা তিনি করতে চেয়েছিলেন। তার মা তাকে নিজেকে প্রমাণ করার জন্য মাত্র এক বছর সময় দিয়েছিলেন। তিনি তার মাকে অবশেষে সন্তুষ্ট করতে পেরেছিলেন।

## অভিনয়
মানস বসুর সিনেমা, টলিউড ফোকাসে স্বস্তিকা মুখার্জী এবং অমিতাভ ভট্টাচার্যের সাথে অভিনয় করেন। এটি তার প্রথম সিনেমা। সায়ন্তনী গুহঠাকুরতার কেরিয়ার গ্রাফ যদিও একইভাবে থাকেনি।
সিরিয়ালের শুটিং সেরে বাড়ি ফেরার পথে তাঁর একটি দুর্ঘটনা ঘটে। সেই জন্য প্রায় দেড় বছর তিনি এইসব কিছু থেকে নিজেকে বিরত রাখেন। তারপর আবার সুস্থ হয়ে তিনি ফ্লোরে ফিরে আসেন। তবে সেই সময়টা তিনি ভিজে হিসেবে কাজ করেছেন। মডেলিং থেকে সিরিয়ালে আসা। ‘হিরো’ তাঁর প্রথম অভিনীত ধারবাহিক। তিনি জনপ্রিয় পারিবারিক নাটক 'জয়ী' একটি ছোট চরিত্র  করেছেন, যাতে অভিনেতা দেবজ্যোতি দত্ত এবং  দেবাদ্রিতা বসুও রয়েছে। তাকে এতে জয়ীর  মা (সুধা) হিসাবে দেখা যায়। টেলিভিশনের জনপ্রিয় সিরিয়াল‘ জয় কালী কলকাত্তায়ালী’, 'কিরণমালা' এবং 'সাত ভাই চম্পা'  তে ও তিনি  অভিনয় করেছেন। তিনি অভিনয় করেছেন বাংলা সিনেমা চারদিকের গল্প, জলে জঙ্গলে, তদন্ত, মহাকাশ কাণ্ড, আমি সায়রাবানু, উমা (চলচ্চিত্র), হইচই আনলিমিটেড, গেম প্ল্যান, সমান্তরাল (চলচ্চিত্র), কিন্তু গল্প নয়, বৃষ্টি তোমাকে দিলাম, কে তুমি নন্দিনী, এক যে ছিল রাজা প্রভৃতিতে । তার প্রথম তেলুগু ছবি চিকাটি গাদিলো চিতাক্‌কট্টুডু।

## চলচ্চিত্রের তালিকা

### চলচ্চিত্র

### টেলিভিশন

## ব্যক্তিগত জীবন
সায়ন্তনী ভ্রমণে উৎসাহী। তিনি বিভিন্ন জায়গায় ঘোরার একটি সুযোগ ও মিস করেন না। সায়ন্তনী তার ভদ্র প্রকৃতির জন্য পরিচিত। তিনি থিয়েটার দেখতে পছন্দ করেন । তার পৈতৃক বাড়ি বাংলাদেশের বরিশালে।

## তথ্যসূত্র

## বহিঃসংযোগ
* আইএমডিবিতে সায়ন্তনী গুহঠাকুরতা 
* ইন্সট্রা‌গ্রামে সায়ন্তনী গুহঠাকুরতা 
* টুইটারে সায়ন্তনী গুহঠাকুরতা 

বিষয়শ্রেণী:ভারতীয় অভিনেত্রী
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:কলকাতার অভিনেত্রী
বিষয়শ্রেণী:বাংলা চলচ্চিত্র অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:তেলুগু চলচ্চিত্র অভিনেত্রী
বিষয়শ্রেণী:বাঙালি টেলিভিশন অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
দুবাই ক্রিক টাওয়ার

**দুবাই ক্রিক টাওয়ার** () হচ্ছে দুবাই, সংযুক্ত আরব আমিরাত-এ নির্মাণাধীন একটি পর্যবেক্ষণ টাওয়ার, যেটির প্রারম্ভিক খরচ এইডি ৩.৬৭&nbsp;বিলিয়ন বা ইউএস ১ বিলিয়ন এবং ধারণা করা হচ্ছে ২০২১ সালে এটির নির্মাণ কাজ শেষ হবে। এই টাওয়ারটি প্রথমে 'দুবাই ক্রিক হারবারে 'টাওয়ার'' নামে পরিচিত ছিল।

নির্মাণ সমাপ্তির পরে, এটি টোকিও স্কাইট্রিকে অতিক্রম করে বিশ্বের সবচেয়ে লম্বা টাওয়ার হয়ে উঠবে।

## ধারণা
প্রকল্পটিতে কাজ করে এমন প্রকৌশল সংস্থা বলেছে যে দুবাইয়ের নতুন লম্বা টাওয়ারটি তার শিখর থেকে 'আলোকবর্তিকা' নির্গত করবে। শীর্ষে একটি ডিম্বাকৃতির কুঁড়ি থাকবে, যেখানে দ্য পিনাকল কক্ষ সহ দশটি পর্যবেক্ষণ ডেক থাকবে, প্রকৌশল সংস্থা অরকন এর একটি বিবৃতি অনুসারে যা শহরটির ৩৬০ ডিগ্রী দৃশ্য দেখার সুযোগ করে দিবে, স্পানিস স্থপতি সান্তিয়াগো কালাট্রাবা এই প্রজেক্টের সঙ্গে কাজ করবেন।
"ক্রিক হারবার টাওয়ার ঘিরে গড়ে তোলা হয়েছে ‘ক্রিক হারবার সিটি’। যেখানে সব বহুতলই সুউচ্চ। এই শহরে আবাসন তৈরি করা হয়েছে, যেখানে প্রায় ৪ লাখ ৭০ হাজার মানুষের বসবাস করার সুযোগ থাকছে৷ ক্রিক হারবার সিটির মধ্যমণি হয়ে দাঁড়িয়ে থাকবে ক্রিক টাওয়ারটি। 
এতে ৩৬০ ডিগ্রি দেখার সুবিধা সম্পন্ন মিনার আকৃতির এই ভবনটি শক্ত ও বলিষ্ঠ তার দিয়ে মাটির সঙ্গে সংযুক্ত থাকবে।
এই আকাশচুম্বী কাঠামোটির ডিজাইন লিলি ফুল এবং ঐতিহ্যগত আরব মিনার দ্বারা অনুপ্রাণিত হয়েছে।
দুবাই ক্রিক টাওয়ারটি দুবাই ক্রিকের আশেপাশে একটি সাইটে নির্মিত হবে, যা রাস আল খোর জাতীয় বন্যপ্রাণী অভয়ারণ্যের কাছে অবস্থিত একটি জলপ্রপাত এলাকা।  দুবাই ক্রিক হারবারের জায়গাটি বুর্জ খলিফার ৮ কিলোমিটার পূর্বে অবস্থিত।
দুবাই ক্রিক টাওয়ারটি প্রধানত পর্যবেক্ষণ ডেক বা স্কাই গার্ডেন হিসেবে জন্য ব্যবহার করা হবে। এবং এর ২০টি তলায় থাকবে হোটেল এবং রেস্টুরেন্ট, এবং এমনকি বাসস্থানও। শীর্ষে অ্যান্টেনা সম্প্রচারের জন্য ব্যবহার করা হবে। দুবাই ক্রিক টাওয়ারের সবচেয়ে আলাদা বৈশিষ্ট্য হল কেবল তারের অ্যারে, যা লিলি পাতার ফিতা দ্বারা অনুপ্রাণিত হয়েছিল। এই মজবুত তারগুলি টাওয়ারের দুই পাশে মাটির উপর ছড়িয়ে থাকা নোঙ্গরগুলির সাথে সংযুক্ত থাকবে, যা এটিকে ১৩০০ মিটারের উপরে নির্মিত এই টাওয়ারটিকে আরও স্থিতিশীল এবং নিরাপদ রাখবে। তারের অ্যারের পাশাপাশি, টাওয়ারটি নিজেই মিনারের অনুরূপ, যা ইসলামী স্থাপত্যের একটি কাঠামো এবং বৈশিষ্ট্য, যা বহু মসজিদের নির্মানে দেখা যায়।

## তথ্যসূত্র

## বহিঃসংযোগ
* Dubai Creek Tower  at Emaar website
* Dubai Creek Tower official launch video
* The Skyscraper Center database

বিষয়শ্রেণী:দুবাইয়ের প্রস্তাবিত ভবন ও স্থাপনা
বিষয়শ্রেণী:দুবাই স্থাপত্য
বিষয়শ্রেণী:ইসলামি স্থাপত্য
বিষয়শ্রেণী:আরব আমিরাতের স্থাপনা
সাঈদ হায়দার

**সাঈদ হায়দার** (আনুমানিক ২০ ডিসেম্বর, ১৯২৫-১৫ জুলাই ২০২০) একজন বাংলাদেশী ডাক্তার, লেখক ও ভাষা সৈনিক ছিলেন। তিনি ১৯৫২ এর ভাষা আন্দোলনের একজন সক্রিয় কর্মী ছিলেন। তিনি একুশের চেতনা পরিষদের সহসভাপতি ও প্রথম শহীদ মিনারের অন্যতম সহযোগী নকশাবিদ। ভাষা আন্দোলনে তার অবদানের জন্য বাংলাদেশ সরকার ২০১৬ তাকে একুশে পদক প্রদান করে।

## প্রাথমিক জীবন
হায়দার ১৯২৫ সালের ৫ পৌষ পাবনা শহরে জন্মগ্রহণ করেন। তিনি কলকাতা প্রেসিডেন্সি কলেজ থেকে আইএ পাশ করেন।
 
হায়দার কলকাতা মেডিকেল কলেজে ভর্তি হলেও দেশ ভাগের পর ঢাকা মেডিকেল কলেজে পড়াশোনা করেন। তিনি সহশিক্ষার্থীদের মধ্যে সবার বয়োজ্যেষ্ঠ ছিলেন। ১৯৫২ সালে ঢাকা মেডিকেল কলেজ থেকে এমবিবিএস এবং ১৯৫৮ সালে পাঞ্জাব বিশ্ববিদ্যালয় থেকে গণস্বাস্থ্যে স্নাতকোত্তর ডিপ্লোমা নেন।

## ভাষা আন্দোলন
তিনি ভাষা আন্দোলন সক্রিয়ভাবে অংশগ্রহণ করেছিলেন। ১৯৫২ সালের ২৩শে ফেব্রুয়ারি রাতে ঢাকা মেডিকেল কলেজে ছাত্ররা প্রথম শহীদ মিনার গড়ে তোলেন আর এর নকশা করেন বদরুল আলম, বদরুল আলমকে সহযোগিতা করেছিলেন সাঈদ হায়দার, যা ২৬ ফেব্রুয়ারি পাকিস্তান সেনাবাহিনী ধ্বংস করে দেয়।

## কর্মজীবন
তিনি ইপিআইডিসির প্রধান চিকিৎসা কর্মকর্তা ছিলেন। চাকরির ধারাবাহিকতায় বিটিএমসি থেকে ১৯৮৩ সালে অবসর গ্রহণ করেন।

## গ্রন্থ
* রোগ নিরাময় সুস্থ জীবন (১৯৬৯)
* লোকসমাজ চিকিৎসাবিজ্ঞান
* পিছু ফিরে দেখা (আত্মজীবনী)
*রবীন্দ্রজীবনের তিন অধ্যায়
*শিক্ষাবিদ সদরুদ্দিন আহমেদের জীবন কথা, তার কথা, আমার কথায়।
*The Language Movement
*ডেভিডসনের চিকিৎসা বিজ্ঞান মুলসূত্র ও প্রয়োগ
*উপমহাদেশে বিভাজনের রাজনীতি বঙ্গবন্ধুর বাংলাদেশ
*ওরমা, যেয়ারত, হ্বজ
*ছবিতে, স্মৃতিতে, প্রেম ও প্রীতিতে
*সুন্দরী হতে হলে
*নেশা সর্বনাশা
*ওষুধ নিয়ে কথা
*ইরাবতীর তীরে, প্যাগোডার নীড়ে
*দিল্লীতে পনের দিন, বেড়ানো ও চিকিৎসা
*বাংলা ভাষা, সাহিত্য নিদর্শন এবং
*Rashid, Khabir, Hyders's Community Medicine and Public Health
*Prescriber's Guide
*নানা পেশার স্বাস্থ্যকথা, নানা শিল্পের গল্পগাথা

## পুরস্কার
* একুশে পদক

## মৃত্যু
২০২০ সালের জুনে তিনি করোনাভাইরাসে আক্রান্ত হন। পরে করোনামুক্ত হলেও নিউমোনিয়ায় আক্রান্ত হন। এর পর থেকে তিনি ঢাকার উত্তরার ক্রিসেন্ট হাসপাতালে চিকিৎসাধীন ছিলেন। ১৫ জুলাই ২০২০ সালে তিনি সেখানে মৃত্যুবরণ করেন।

## তথ্যসূত্র

বিষয়শ্রেণী:১৯২৫-এ জন্ম
বিষয়শ্রেণী:২০২০-এ মৃত্যু
বিষয়শ্রেণী:একুশে পদক বিজয়ী
বিষয়শ্রেণী:বাংলাদেশী চিকিৎসক
বিষয়শ্রেণী:পাবনা জেলার ব্যক্তি
বিষয়শ্রেণী:বাংলা ভাষা আন্দোলনের সক্রিয় কর্মী
বিষয়শ্রেণী:সরকারি এডওয়ার্ড কলেজ, পাবনার প্রাক্তন শিক্ষার্থী
বিষয়শ্রেণী:ঢাকা মেডিকেল কলেজের প্রাক্তন শিক্ষার্থী
বিষয়শ্রেণী:ভাষা আন্দোলনে একুশে পদক বিজয়ী
ডকইয়ার্ড অ্যান্ড ইঞ্জিনিয়ারিং ওয়ার্কস লিমিটেড

**ডকইয়ার্ড অ্যান্ড ইঞ্জিনিয়ারিং ওয়ার্কস লিমিটেড** বাংলাদেশের নারায়ণগঞ্জে অবস্থিত একটি সরকারি মালিকানাধীন জাহাজ নির্মাণ ও মেরামতকারী পোতাঙ্গন। এটি বাংলাদেশ সরকারের প্রতিরক্ষা মন্ত্রণালয়ের অধীন্থ এবং বাংলাদেশ নৌবাহিনীর দ্বারা পরিচালিত হয়। এখানে বাংলাদেশ নৌবাহিনী, বাংলাদেশ কোস্ট গার্ড এবং বিভিন্ন সরকারি ও বেসরকারি প্রতিষ্ঠানের জন্য জলযান নির্মিত হয়।

## ইতিহাস
ডকইয়ার্ড অ্যান্ড ইঞ্জিনিয়ারিং ওয়ার্কস লিমিটেড বাংলাদেশের সবচেয়ে প্রাচীন জাহাজ নির্মাণ কোম্পানি। এটি ১৯২২ সালে প্রতিষ্ঠিত হয়। বাংলাদেশের স্বাধীনতার পর ১৯৮৯ সালে আধু‌নিকায়ন করা হয়। আধুনিকায়নের পর সরকারি অন্যান্য প্রতিষ্ঠানের মত অব্যবস্থাপনায় এটি আরও পিছিয়ে পরে। ২০০২ সালে এটি বন্ধ করে দেওয়া হয়।

২০০৬ সালে বাংলাদেশ নৌবাহিনীকে ডকইয়ার্ডটি পরিচালনার দায়িত্ব দেওয়া হয়। এটি ১৯৭২-৭৭ সালে পাবনা-শ্রেণীর টহল জাহাজ নির্মাণ করে, যা ছিলো বাংলাদেশে নির্মিত প্রথম যুদ্ধ জাহাজ।

## তথ্যসূত্র

বিষয়শ্রেণী:বাংলাদেশের প্রতিরক্ষা কোম্পানি
বিষয়শ্রেণী:বাংলাদেশের জাহাজ নির্মাণ কোম্পানি
বিষয়শ্রেণী:বাংলাদেশের শিপইয়ার্ড
বিষয়শ্রেণী:বাংলাদেশের সরকারি মালিকানাধীন কোম্পানি
আবুল কাশেম সন্দ্বীপ

**আবুল কাশেম সন্দ্বীপ** (১ এপ্রিল ১৯৪৪ - ১০ ডিসেম্বর ১৯৯৫) ছিলেন একজন বাংলাদেশী শিক্ষাবিদ, সাংবাদিক, স্বাধীন বাংলা বেতার কেন্দ্রের সংগঠক এবং প্রথম সংবাদ পাঠক। তাঁর জন্ম ১৯৪৪ সালের ১ এপ্রিল চট্টগ্রাম জেলার সন্দ্বীপ থানার মাইটভাঙ্গা গ্রামে। তাঁর পিতার নাম নুর আহমেদ। আবুল কাশেম সন্দ্বীপ ১৯৫৯ সালে সাউথ সন্দ্বীপ হাইস্কুল থেকে ম্যাট্রিকুলেশন, ১৯৬৪ সালে চট্টগ্রামের সরকারি আই,আই কলেজ থেকে উচ্চ মাধ্যমিক, ১৯৬৮ সালে চট্টগ্রাম কলেজ থেকে বাংলা সাহিত্যে স্নাতক (সম্মান) এবং একই বিষয়ে চট্টগ্রাম বিশ্ববিদ্যালয় থেকে ১৯৬৯ সালে এম.এ ডিগ্রি অর্জন করেন। তিনি ১৯৭৪ সালে ভারত থেকে কো-অপারেটিভ বিষয়ে ফেলোশিপ এবং ১৯৭৫-৭৬ সালে সোভিয়েত রাশিয়া থেকে ডিপ্লোমা ডিগ্রি অর্জন করেন।

## প্রারম্ভিক জীবন
সন্দ্বীপ ১৯৪৪ সালের ১ এপ্রিল চট্টগ্রাম জেলার সন্দ্বীপ উপজেলায় জন্মগ্রহণ করেন। তার বাবা ছিলেন নূর আহমেদ। তিনি ১৯৫৯ সালে সাউথ স্যান্ডউইথ স্কুল থেকে ম্যাট্রিকুলেশন পরীক্ষায় উত্তীর্ণ হন। ১৯৬৮ সালে তিনি বাংলা সাহিত্যের বিএ (অনার্স) ডিগ্রি অর্জন করেন এবং চট্টগ্রাম বিশ্ববিদ্যালয়ের ১৯৬৯ সালে এমএ অর্জন করেন।

## ছাত্রজীবন ও কর্মজীবন
আবুল কাশেম সন্দ্বীপ ছাত্রনেতা হিসেবে ১৯৬২-৬৪ সালে সরকারি আই,আই কলেজ ছাত্র সংসদের সাধারণ সম্পাদক, ১৯৬৪-৬৫ সালে চট্টগ্রাম কলেজ বাংলা বিভাগের সাহিত্য সম্পাদক, ১৯৬৫-৬৬ সালে চট্টগ্রাম কলেজ ছাত্র সংসদের বার্ষিকী সম্পাদক, ১৯৬৬-৬৭ সালে চট্টগ্রাম কলেজ ছাত্র সংসদের সহ-সভাপতির দায়িত্ব পালন করেন। এছাড়া ১৯৬২-৬৭ সাল পর্যন্ত চট্টগ্রাম বিশ্ববিদ্যালয় প্রতিষ্ঠা আন্দোলনের ছাত্র সংগ্রাম কমিটির সদস্য এবং ১৯৬৯ সালে চট্টগ্রাম বিশ্ববিদ্যালয় শহীদ মিনার নির্মাণ কমিটির আহবায়কের দায়িত্ব পালন করেন।

তিনি ১৯৬০-৭০ সাল পর্যন্ত দৈনিক জমানা (চট্টগ্রাম), সাপ্তাহিক জমানা (চট্টগ্রাম), দৈনিক আজাদী (চট্টগ্রাম)-এ সাংবাদিক হিসেবে কর্মরত ছিলেন।

১৯৭০ সালে, তিনি চট্টগ্রামের ফটিকছড়ি কলেজে সহ-অধ্যক্ষ হিসেবে যোগদান করেন। ১৯৭১ সালে বাংলাদেশের স্বাধীনতা যুদ্ধ চলাকালে চট্টগ্রামের কালুরঘাটে স্বাধীন বাংলা বিপ্লবী বেতার কেন্দ্র গঠিত হয়, তিনি এর অন্যতম প্রতিষ্ঠাতা ছিলেন। তিনি এই বেতার কেন্দ্রে বার্তা বিভাগের দায়িত্ব পালন করেন। স্বাধীনতার পর তিনি কিছুদিন ঢাকা বেতার কেন্দ্রে নিযুক্ত ছিলেন এবং পরবর্তীতে বাংলাদেশ জাতীয় সমবায় ইউনিয়নের গণশিক্ষা প্রকল্পে পরিচালক হিসেবে দায়িত্ব পালন করেন।

## মৃত্যু
দীর্ঘদিন অসুস্থ থাকার পর তিনি ১৯৯৫ সালের ১০ ডিসেম্বর ৫১ বছর বয়সে সাভারের তালবাগস্থ নিজ বাসভবনে মৃত্যুবরণ করেন।

## পুরস্কার
* বঙ্গবন্ধু স্বর্ণ পদক (১৯৭৫)
* আজিজুর রহমান সাহিত্য (১৯৮৬)
* সাংবাদিকতায় একুশে পদক (১৯৯৮, মরণোত্তর)
* চাদ সুলতানা সাহিত্য পুরস্কার (২০০২, মরণোত্তর)

এছাড়া তার স্মৃতির স্মরণে সাভার পৌরসভার সাভার থানা সড়কটির নাম ‘আবুল কাশেম সন্দ্বীপ’ হিসেবে নামকরণ করা হয়।
## তথ্যসূত্র

## বহিঃসংযোগ
* 

বিষয়শ্রেণী:১৯৪৪-এ জন্ম
বিষয়শ্রেণী:১৯৯৫-এ মৃত্যু
বিষয়শ্রেণী:২০শ শতাব্দীর বাংলাদেশী লেখক
বিষয়শ্রেণী:চট্টগ্রাম জেলার শিক্ষাবিদ
বিষয়শ্রেণী:বাংলাদেশী গীতিকার
বিষয়শ্রেণী:বাংলাদেশী সাংবাদিক
বিষয়শ্রেণী:সাংবাদিকতায় একুশে পদক বিজয়ী
বিষয়শ্রেণী:২০শ শতাব্দীর সাংবাদিক
বিষয়শ্রেণী:চট্টগ্রাম বিশ্ববিদ্যালয়ের প্রাক্তন শিক্ষার্থী
বিষয়শ্রেণী:চট্টগ্রাম কলেজের প্রাক্তন শিক্ষার্থী
বিষয়শ্রেণী:বাঙালি লেখক
বিষয়শ্রেণী:একুশে পদক বিজয়ী
মুহাম্মদ আসফ-উদ-দৌলা

**রেজাউল মুস্তাফা মুহাম্মদ আসফ-উদ-দৌলা**   একজন বাংলাদেশী আমলা। উনি সিএসপি কর্মকর্তা ছিলেন। তিনি গীতিকার, সুরকার, বক্তা এবং বাংলাদেশ সরকারের পানি উন্নয়ন বোর্ডের সাবেক সচিব ছিলেন। তিনি ইংরেজি দৈনিক দ্যা বাংলাদেশ টুডে-এর প্রতিষ্ঠাতা সম্পাদক ছিলেন। সংগীতে অবদানের জন্য তিনি ১৯৯৩ সালে বাংলাদেশ সরকারের একুশে পদকে ভূষিত হন।

## প্রাথমিক জীবন
তিনি ফরিদপুর জেলা স্কুলে শিক্ষা গ্রহণ করেন।

## কর্ম
;অ্যালবাম
* সুরে সুরে দেখা হবে (গানের কথা ও রচনা; ২০১১)

## পুরস্কার
* সাংবাদিকতায় একুশে পদক (১৯৯৩)

## তথ্যসূত্র

## বহিঃসংযোগ

বিষয়শ্রেণী:বাংলাদেশী পুরুষ সঙ্গীতজ্ঞ
বিষয়শ্রেণী:বাংলাদেশী সাংবাদিক
বিষয়শ্রেণী:সাংবাদিকতায় একুশে পদক বিজয়ী
বিষয়শ্রেণী:জীবিত ব্যক্তি
বিষয়শ্রেণী:একুশে পদক বিজয়ী
বিষয়শ্রেণী:গোপালগঞ্জ জেলার ব্যক্তি
বিষয়শ্রেণী:বাংলাদেশী সরকারি চাকরিজীবী
মোহাম্মদ নোমান (শিক্ষাবিদ)

**মোহাম্মদ নোমান শিক্ষাবিদ** (মৃত্যু: ৬ সেপ্টেম্বর ১৯৯৬) ছিলেন একজন বাংলাদেশী শিক্ষাবিদ। শিক্ষা ক্ষেত্রে অবদানের জন্য ১৯৯৪ সালে তাকে বাংলাদেশ সরকার একুশে পদককে ভূষিত করে।

## শিক্ষা ও কর্মজীবন
তিনি ঢাকা বিশ্ববিদ্যালয়ের ইংরেজি বিভাগ থেকে স্নাতক এবং মাস্টার্স সম্পন্ন করেন।

১৯৫১ সালে তিনি ঢাকা বিশ্ববিদ্যালয়ের ইংরেজি বিভাগে প্রভাষক হিসাবে তার কর্মজীবন শুরু করেন। এরপর তিনি সরকারি চাকরিতে যোগ দেন এবং ১৯৫১ সালে চট্টগ্রাম কলেজে যোগ দেন এবং পরে ১৯৫২ সালে রাজশাহী কলেজে যোগ দেন। তিনি ১৯৫৪ সালে ঢাকা কলেজে স্থানান্তরিত হন। তিনি ১৯৬০-১৯৬২ সালে সিলেটের মুরিড়ি চাঁদ কলেজে কাজ করেন। তিনি পাঁচ বছর ধরে ঢাকা কলেজের অধ্যক্ষ ছিলেন। ১৯৭২ সালে তিনি গণশিক্ষা অধিদফতরের সহকারী পরিচালক ছিলেন। পরবর্তীতে জাহাঙ্গীরনগর বিশ্ববিদ্যালয়ের কোষাধ্যক্ষ ও উপাচার্য নিযুক্ত হন। এ ছাড়া তিনি কবি নজরুল সরকারি কলেজ ও ঢাকা রেসিডেনসিয়াল কলেজের অধ্যক্ষও ছিলেন।

## পুরস্কার
* রাষ্ট্রপতির শ্রেষ্ঠ শিক্ষক পদক (১৯৭০)
* একুশে পদক (১৯৯৪)

## তথ্যসূত্র

বিষয়শ্রেণী:১৯২৮-এ জন্ম
বিষয়শ্রেণী:১৯৯৬-এ মৃত্যু
বিষয়শ্রেণী:জাহাঙ্গীরনগর বিশ্ববিদ্যালয়ের উপাচার্য
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ঢাকা কলেজের শিক্ষক
বিষয়শ্রেণী:একুশে পদক বিজয়ী
বিষয়শ্রেণী:ঢাকা বিশ্ববিদ্যালয়ের শিক্ষক
সিউড়ি বিদ্যাসাগর কলেজ

১৯৪২ সালে প্রতিষ্ঠিত সিউড়ি **বিদ্যাসাগর কলেজ**, পশ্চিমবঙ্গের বীরভূম জেলার সিউড়িতে অবস্থিত একটি সরকারি অনুমোদিত কলেজ। এটি বর্ধমান বিশ্ববিদ্যালয় থেকে অনুমোদিত এবং কলা, বিজ্ঞান এবং বাণিজ্য বিষয়ে শিক্ষা দান করে।  এটি পূর্বে কলকাতা বিশ্ববিদ্যালয়ের সাথে যুক্ত ছিল। 
## ইতিহাস
৯ মার্চ, ১৯৪২ সালে কলকাতা বিদ্যাসাগর কলেজের প্রাক্তন ছাত্র শ্রী আবিনাশ চন্দ্র মিত্র মহাশয়ের সভাপতিত্বে কলেজটি কলকাতার বিদ্যাসাগর কলেজের শাখা হিসাবে যাত্রা শুরু করে। কলেজের প্রথম পঠন-পাঠন শুরু হয় শ্রী অমিতাচরণের কালী মন্দিরে (কালী বারী), নতুন কলেজের নতুন ভবন নির্মাণের জন্য বট গাছের দক্ষিণে অবস্থিত স্থান নির্বাচিত করা হয়েছিল। ১৯৪২ সালের জুন মাসে নতুন ভবনটিতে কলেজটি স্থানান্তরিত হয়।

কলেজটি ২০০৫ সালের নভেম্বরে ব্যাঙ্গালোরের এনএএসি কর্তৃক প্রাতিষ্ঠানিক স্বীকৃতির জন্য স্বেচ্ছাসেবক হিসাবে ছিল। বিশ্লেষণের পর এনএএসি এর নির্বাহী কমিটি ২০০৬ সালের ফেব্রুয়ারি মাস থেকে ২০১২ সালের ফেব্রুয়ারি মাস পর্যন্ত পাঁচ বছরের জন্য বি+ গ্রেড প্রদান করেছিল।

এখন ২০১৪ সালে দাঁড়িয়ে কলেজটি সমাজের কাছে জ্ঞান ও জ্ঞানের বার্তা ছড়িয়েছে। আজ কলেজটিতে ১৯ টি একাডেমিক বিভাগ রয়েছে, যার মধ্যে ১৭ টি সম্মাননা ও সাধারণ কোর্স, ৪ টি সাধারণ কোর্স এবং ১ পি.জি. কোর্স।

## বিভাগ

### বিজ্ঞান

* রসায়ন 
* পদার্থবিদ্যা 
* অঙ্ক 
* উদ্ভিদ্তত্ব 
* প্রাণিবিদ্য 
* দেহতত্ব 
* অনুজীব বিজ্ঞান 
* চারা গাছের সুরক্ষা 
* কম্পিউটার বিজ্ঞান 
* ইলেক্ট্রনিক্স 
* অর্থনীতি

### কলা ও বাণিজ্য

* বাঙালি 
* ইংরেজি 
* সংস্কৃত 
* ইতিহাস 
* রাষ্ট্রবিজ্ঞান 
* দর্শন 
* অর্থনীতি 
* বাণিজ্য 
* সাংবাদিকতা ও গণযোগাযোগ 
* আরবি 
* ভূগোল

## উল্লেখযোগ্য প্রাক্তন শিক্ষার্থী

* প্রণব মুখার্জী- ভারতের প্রাক্তন  রাষ্ট্রপতি  এবং  ভারতের প্রাক্তন অর্থমন্ত্রী  
* তুলসী গিরি- নেপালের প্রাক্তন প্রধানমন্ত্রী 
* অমলেন্দু মিত্র রবীন্দ্র পুরস্কার বিজয়ী লেখক।

## অনুমোদিত
কলেজটি বিশ্ববিদ্যালয় মঞ্জুরি কমিশন (ইউজিসি) দ্বারা স্বীকৃত।  এটি ন্যাশনাল অ্যাসেসমেন্ট অ্যান্ড অ্যাক্রেডিটেশন কাউন্সিল (এনএএসি) দ্বারা স্বীকৃত এবং  ২০১৬ সালে এনএএসি কলেজটিকে বি ++ গ্রেড প্রদান করেছিল, যার মেয়াদ বর্তমানে শেষ হয়ে গেছে। 

## আরও দেখুন
* ভারতের শিক্ষা ব্যবস্থা
* পশ্চিমবঙ্গে শিক্ষা

## তথ্যসূত্র


## বহিঃসংযোগ

* সিউড়ি বিদ্যাসাগর কলেজ 
* সিউড়ি বিদ্যাসাগর কলেজে অভিনন্দন অনুষ্ঠানে ভারতের রাষ্ট্রপতি মো

বিষয়শ্রেণী:১৯৪২-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:বর্ধমান বিশ্ববিদ্যালয়ের অধিভুক্ত কলেজ
বিষয়শ্রেণী:বীরভূম জেলার বিশ্ববিদ্যালয় ও কলেজ
বিষয়শ্রেণী:১৯৪২-এ ভারতে প্রতিষ্ঠিত
বিষয়শ্রেণী:নেতাজি সুভাষ মুক্ত বিশ্ববিদ্যালয়ের শিক্ষা কেন্দ্র
হুমায়ুন কবীর বালু

**হুমায়ুন কবীর বালু** (৪ অক্টোবর ১৯৪৭ - ২৭ জুন ২০০৪) ছিলেন একজন বাংলাদেশী সাংবাদিক। সাংবাদিকতায় অবদানের জন্য ২০০৯ সালে তিনি বাংলাদেশ সরকার কর্তৃক প্রদত্ত দেশের দ্বিতীয় সর্বোচ্চ বেসামরিক সম্মাননা একুশে পদকে ভূষিত হন।

## জন্ম
বালু ১৯৪৭ সালের ৪ঠা অক্টোবর পূর্ব পাকিস্তানের (বর্তমান বাংলাদেশ) গোপালগঞ্জ জেলার বড়ফা গ্রামে সরদার বাড়িতে  জন্মগ্রহণ করেন।

## কর্মজীবন
দৈনিক জনমূর্তি সম্পাদক ছিলেন। তিনি ১৯৮৪, ১৯৯৮ এবং ২০০৩ সালে খুলনা প্রেস ক্লাবের সভাপতি ছিলেন। ১৯৯০ সালে খুলনা জোনাল নিউজপেপার এডিটরস অ্যাসোসিয়েশনের সহ-সভাপতি ও ১৯৯৮ সালে মংলা বন্দর কর্তৃপক্ষের সদস্য হন।

১৯৭৬ সালে খুলনা শহর আওয়ামী লীগের প্রচার সম্পাদক নির্বাচিত হন। বাংলাদেশের স্বাধীনতার আগেই  রাজনীতিতে সক্রিয় ছিলেন। তিনি পাকিস্তান শাসনের সময় স্বাধীনতা আন্দোলনে অংশ নেয়ার জন্য জেলে গিয়েছিলেন। তিনি মুক্তিযোদ্ধা হিসেবে সক্রিয়ভাবে অংশগ্রহণ করেন। দক্ষিণের খুলনা শহরে বাংলাদেশের পতাকা উত্তোলনকারী তিনি প্রথম ব্যক্তি।

## ব্যক্তিগত জীবন
তিনি ১৯৭৬ সালে আক্তার জাহান রুমার সাথে বিবাহবন্ধনে আবদ্ধ হন। রুমা ১৯৮৪ সালে মারা যান। পরে তিনি ১৯৮৬ সালে আরা কবীরকে বিয়ে করেন। আরা কবীর ২০০১ সালে মারা যান। তার সন্তানেরা হলেন আসিফ কবীর, হোসেন মেহেরুবা, আশিক কবীর।

হুমায়ুন কবীর বালু ২০০৪ সালের ২৭শে জুন ৫৬ বছর বয়সে খুলনা শহরে তার নিজের বাড়ির সামনে বোমা হামলায় মারা যান।

## পুরস্কার
* রাষ্ট্রপতি পদক (১৯৯২) খুলনা প্রেস ক্লাব 
* স্বর্ণ পদক ড.আশরাফুল সিদ্দিকী ফাউন্ডেশন (১৯৯৩)
* সাংবাদিকতায় একুশে পদক (২০০৯)

## তথ্যসূত্র

বিষয়শ্রেণী:১৯৪৭-এ জন্ম
বিষয়শ্রেণী:২০০৪-এ মৃত্যু
বিষয়শ্রেণী:নড়াইল জেলার ব্যক্তি
বিষয়শ্রেণী:বাংলাদেশী সাংবাদিক
বিষয়শ্রেণী:সাংবাদিকতায় একুশে পদক বিজয়ী
বিষয়শ্রেণী:২০শ শতাব্দীর সাংবাদিক
বিষয়শ্রেণী:একুশে পদক বিজয়ী
জি৫

**জি৫** (পূর্ববাম: **ওজি** ) জি এন্টারটেইনমেন্ট এন্টারপ্রাইজেস ও এসেল গ্রুপ পরিচালিত এক ভিডিও অন ডিমান্ড ওয়েবসাইট  এটি ১৪ ফেব্রুয়ারি ২০১৮-এ ১২ টি ভাষায় চালু হয়। এই প্ল্যাটফর্মটি ২০১৮ সালে *আমেরিকা ম্যাপিল্লাই* শিরোনমের  প্রথম তামিল ওয়েব সিরিজ প্রচার করেছিল। একই বছরে, প্ল্যাটফর্মটি আরও একটি ওয়েব সিরিজ চালু করে যার নাম *কল্যাচিরিপু*। এরপর সানি লিওনের জীবনীভিত্তিক ওয়েব সিরিজ *করণজিৎ কাউর–দ্য আনটোল্ড স্টোরি অব সানি লিওন* প্রচার করেছিল।

## জি৫ অরিজি
## নালস
### অরিজিনাল শোজ
* *কল্লাচিরিপ্পু* 
* *কারেনজিত কাউর - দ্য আনটোল্ড স্টোরি অব সানি লিওন* 
* *টেবিল নাম্বার ৫* 
* *লাইফ সাহি হ্যায়* 
* *লাইফ সাহি হ্যায় ২* 
* *আমেরিকা ম্যাপিল্লাই* 
* *দ্য স্টোরি* 
* *জশন-এ-জিন্দেগি* 
* *লিফটম্যান* 
* *লকডাউন* 
* *জিরো কেএমএস* 
* *আকুরি* 
* *রংবাজ* 
* *দ্য ফাইনাল কল*
* *অভয়*

### অরিজিনাল মুভিজ/শর্ট ফিল্মস
* *তমশ্রী*
* *মেহমান*
* *লাল বাহাদুর শাস্ত্রী মৃত্যুভু* 
* *সোনে ভি দো ইয়ারো*
* *লাল বাহাদুর শাস্ত্রীস ডেথ
* *টোবা টেক সিং* 
* *মুমাল রানো* 
* *ক্যাবারেট*
* *সাইগাই*
* *শোলে গার্ল''

## তথ্যসূত্র

বিষয়শ্রেণী:ভারতীয় ওয়েবসাইট
বিষয়শ্রেণী:ইন্টারনেট টেলিভিশন
বিষয়শ্রেণী:চাহিদা ভিডিও সেবা
বিষয়শ্রেণী:বিনোদনমূলক ওয়েবসাইট
বিষয়শ্রেণী:সাবস্ক্রিপশন চাহিদা ভিডিও সেবা
বিষয়শ্রেণী:ভারতীয় বিনোদনমূলক ওয়েবসাইট
বিষয়শ্রেণী:জি এন্টারটেইনমেন্ট এন্টারপ্রাইজ
বিষয়শ্রেণী:২০০৫-এ প্রতিষ্ঠিত ভারতীয় কোম্পানি
বিষয়শ্রেণী:জি৫
টিকিয়াপাড়া রেলওয়ে স্টেশন

**টিকিয়াপাড়া রেলওয়ে স্টেশন** হল  হাওড়া-খড়গপুর লাইন এর একটি গুরুত্ব পূর্ণ রেলওয়ে স্টেশন। এই স্টেশনটি কলকাতা শহরতলি রেলওয়ে ব্যবস্থার অন্তর্গত একটি ব্যস্ত স্টেশন। এটি ভারতের পশ্চিমবঙ্গ রাজ্যের হাওড়া জেলায়  অবস্থিত। স্টেশনটি টিকিয়াপাড়া এবং পার্শ্ববর্তী এলাকায় রেল পরিষেবা প্রদান করে। হাওড়া রেলওয়ে স্টেশন থেকে ২ কি.মি. দূরে স্টেশনটি অবস্থিত।

## ইতিহাস
হাওড়া-খড়গপুর লাইনটি ১৯০০ সালে চালু হয়। হাওড়া-খড়গপুর লাইনটি ১৯৬৭-৬৯ সালে বিদ্যুতায়িত হয়।
সাঁতরাগাছি-পাঁশকুড়া-খড়গপুর চতুর্থ লাইন নির্মাণের পরিকল্পনা রয়েছে।

দক্ষিণ পূর্ব রেলওয়ের টিকিয়াপাড়া রেলওয়ে স্টেশনে কার শেড অবস্থিত।

## কোচিং ডিপো
টিকিয়াপাড়া কোচিং ডিপোতে ২২টি ট্রেনে  প্রাথমিক বেস ট্রেন এবং ৬টি রাউন্ড ট্রিপ ট্রেনে রক্ষণাবেক্ষণ করা হয়। মোট কোচ ধারণ ক্ষমতা ৭৪৪টি কোচ। এই ডিপো থেকে রাজধানী এক্সপ্রেস এবং দুরন্ত এক্সপ্রেসের মত মর্যাদাপূর্ণ ট্রেন পরিচালনা করা হয়। কোচিং ডিপোটি পূর্ব রেলওয়ের হাওড়া বিভাগের অধীনে পরিচালিত।

## তথ্যসূত্র

বিষয়শ্রেণী:হাওড়া জেলার রেলওয়ে স্টেশন
বিষয়শ্রেণী:কলকাতা শহরতলি রেল স্টেশন
বিষয়শ্রেণী:খড়গপুর রেলওয়ে বিভাগ
বিষয়শ্রেণী:পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন
বিষয়শ্রেণী:হাওড়ার ভবন ও স্থাপনা
বিষয়শ্রেণী:১৯০০-এ ভারতে চালু রেলওয়ে স্টেশন
রবীন্দ্র মহাবিদ্যালয়

**রবীন্দ্র মহাবিদ্যালয়**, (  চম্পাডাঙ্গা কলেজ), ১৯৭১ সালে প্রতিষ্ঠিত ভারতের হুগলি জেলার চম্পাডাঙ্গায় একটি সাধারণ ডিগ্রি কলেজ। এটি কলা, বাণিজ্য এবং বিজ্ঞান বিষয়ে স্নাতক কোর্সে শিক্ষা প্রদান করে। এটি বর্ধমান বিশ্ববিদ্যালয় থেকে অনুমোদিত। 

## ইতিহাস
রবীন্দ্র মহাবিদ্যালয় নামে কলেজটি আনুষ্ঠানিকভাবে বর্ধমান বিশ্ববিদ্যালয়ের যথাযথ অনুমোদনের পর ৮ নভেম্বর ১৯৭১ থেকে শুরু হয়। প্রাথমিকভাবে, মাত্র আটজন শিক্ষার্থী প্রাক-বিশ্ববিদ্যালয় কোর্সে এবং পঞ্চাশজন শিক্ষার্থীকে বি.কম পাস কোর্সে ভর্তি করা হয়। এরপর ১৯৭২-১৯৭৩ সালের একাডেমিক সেশনে প্রাক্তন বিশ্ববিদ্যালয় এবং ডিগ্রি পর্যায়ে বিএ কোর্স শুরু হয়। ১৯৮০-এর দশকে  বিভিন্ন সহায়তার আকারে একটি স্থায়ী তহবিল বরাদ্দ করা হয়। ধীরে ধীরে, এই সংস্থাকে রাজ্য সরকার এবং ইউনিভার্সিটি গ্রান্টস কমিশন (ইউজিসি) দ্বারা এই সংস্থার অনুমতি দেওয়া হয়।

## বিভাগ

### বিজ্ঞান

* রসায়ন 
* পদার্থবিদ্যা 
* উদ্ভিদ্তত্ব 
* প্রাণিবিদ্য 
* জীবার্ণুবিজ্ঞান 
* পরিসংখ্যান 
* অঙ্ক

### কলা ও বাণিজ্য

* বাঙালি 
* ইংরেজি 
* সংস্কৃত 
* ইতিহাস 
* ভূগোল 
* রাষ্ট্রবিজ্ঞান 
* দর্শন 
* শিক্ষা 
* অর্থনীতি 
* শারীরিক শিক্ষা 
* প্রতিরক্ষা স্টাডিজ 
* বাণিজ্য

## অনুমোদন
কলেজটি বিশ্ববিদ্যালয় মঞ্জুরি কমিশন (ইউজিসি) দ্বারা স্বীকৃত।  এটি ন্যাশনাল অ্যাসেসমেন্ট অ্যান্ড অ্যাক্রেডিটেশন কাউন্সিল (এনএএসি) দ্বারা স্বীকৃত এবং কাউন্সিল কলেজটিকে **বি ++ গ্রেড প্রদান করেছিল**, যার মেয়াদ বর্তমানে শেষ হয়ে গেছে। 

## আরও দেখুন
* ভারতের শিক্ষা ব্যবস্থা
* পশ্চিমবঙ্গে শিক্ষা

## তথ্যসূত্র


## বহিঃসংযোগ

* রবীন্দ্র মহাবিদ্যালয়

বিষয়শ্রেণী:বর্ধমান বিশ্ববিদ্যালয়ের অধিভুক্ত কলেজ
বিষয়শ্রেণী:অপর্যালোচিত অনুবাদসহ পাতা
বিষয়শ্রেণী:১৯৭১-এ পশ্চিমবঙ্গে প্রতিষ্ঠিত
বিষয়শ্রেণী:১৯৭১-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:হুগলি জেলার বিশ্ববিদ্যালয় ও কলেজ
বিষয়শ্রেণী:রবীন্দ্রনাথ ঠাকুরের নামাঙ্কিত স্মারক
পিকাবু.কম

**পিকাবু.কম** একটি বাংলাদেশী ই-কমার্স প্ল্যাটফর্ম। এটি সিলভার ওয়াটার টেকনোলজি বাংলাদেশ লিমিটেডের একটি ব্র্যান্ড। ১৫ ই মে ২০১৬ এটি যাত্রা শুরু করে। এটি ইলেকট্রনিক ও লাইফস্টাইল পণ্যগুলি যেমন মোবাইল এবং ট্যাবলেট, ডেস্কটপ এবং ল্যাপটপ, বাড়ির ও রান্নাঘরের যন্ত্রপাতি, গ্যাজেট, পোশাক, মেকআপ, ত্বকের যত্ন এবং আনুষঙ্গিক পণ্য গুলি বিক্রি করে থাকে।

## পণ্য তালিকা
পিকাবু.কম বিভিন্ন ধরনের মোবাইল ফোন, ট্যাবলেট, কম্পিউটার, ইলেকট্রনিক্স, বাড়ির ও রান্নাঘরের যন্ত্রপাতি, পোশাকসহ বিভিন্ন ধরনের পণ্য বিক্রির প্লাটফর্ম হিসেবে কাজ করে।

## বিপণন ও প্রচারণা
পিকাবু.কম ২০১৬ সালে দেশের সবচেয়ে বড় অনলাইন মোবাইল মেলা আয়োজন করেছিল। সেই বছরেই দেশের সবচেয়ে বড় অনলাইন টিভি মেলা আয়োজন করেছিল প্রতিষ্ঠানটি। হিরো বাংলাদেশ এবং পিকাবু.কমের মাঝে ২০১৭ সালে সমঝোতা স্মারক সাক্ষরিত হয়েছিল। মূলত ইলেকট্রনিক পণ্য বিক্রয়ের প্ল্যাটফর্ম হিসেবে পরিচিত ছিল পিকাবু। কিন্তু ২০১৯ সালে লাইফস্টাইল পণ্যসহ মার্কেটপ্লেস হিসেবে নতুন আঙ্গিকে যাত্রা শুরু করবে প্রতিষ্ঠানটি। নতুন করে বিনিয়োগও পায় প্রতিষ্ঠানটি।

## তথ্যসূত্র

বিষয়শ্রেণী:বাংলাদেশের কোম্পানি
বিষয়শ্রেণী:অনলাইন কোম্পানি
বিষয়শ্রেণী:২০১৬-এ বাংলাদেশে প্রতিষ্ঠিত
বিষয়শ্রেণী:বাংলাদেশী ওয়েবসাইট
বিষয়শ্রেণী:বাংলাদেশের অনলাইন খুচরা বিক্রেতা
বিষয়শ্রেণী:বাংলাদেশী মার্কা
বিষয়শ্রেণী:বাংলাদেশের অনলাইন বাজার
ভারতীয় নারী মুখ্যমন্ত্রীদের তালিকা

ভারতে এখনো পর্যন্ত ১৮ জন নারী ভারতের বিভিন্ন রাজ্যের মুখ্যমন্ত্রীর দায়িত্ব পালন করেছেন। বর্তমানে (মার্চ ২০২৬), ভারতে ২ জন নারী মুখ্যমন্ত্রী রয়েছেন: পশ্চিমবঙ্গের মমতা বন্দ্যোপাধ্যায় এবং দিল্লির রেখা গুপ্তা। এখন পর্যন্ত ভারতে তেরটি রাজ্যে নারীরা মুখ্যমন্ত্রীর পদে অধিষ্ঠিত হয়েছেন। তন্মধ্যে, তামিলনাড়ু, দিল্লি ও উত্তরপ্রদেশে দুজন নারী মুখ্যমন্ত্রীর দায়িত্ব পালন করেছিলেন। নারী মুখ্যমন্ত্রীদের মধ্যে ছিলেন পাঁচজন ভারতীয় জাতীয় কংগ্রেস, পাঁচজন ভারতীয় জনতা পার্টি এবং দুইজন সর্বভারতীয় আন্না দ্রাবিড় মুনেত্র কড়গমের রাজনীতির সাথে যুক্ত ছিলেন।

ভারতে, একজন মুখ্যমন্ত্রী প্রতিটি ২৯ টি রাজ্য সরকার এবং দুটি কেন্দ্রীয় অঞ্চল (দিল্লি এবং পুদুচেরি) সরকারের প্রধান । ভারতে একজন মুখ্যমন্ত্রীর পাঁচ বছর। তার টানা মেয়াদকালের বাধানিষেধ নাই।

## ভারতীয় নারী মুখ্যমন্ত্রীগণের তালিকা

## তথ্যসূত্র

বিষয়শ্রেণী:ভারতের রাজনীতি

বিষয়শ্রেণী:ভারতে নারী
সৈয়দ নূরুদ্দীন

**সৈয়দ নূরুদ্দীন** ছিলেন একজন বাংলাদেশী সাংবাদিক। সাংবাদিকতায় অবদানের জন্য তিনি ১৯৮৬ সালে মরণোত্তর বাংলাদেশ সরকার কর্তৃক প্রদত্ত দেশের দ্বিতীয় সর্বোচ্চ বেসামরিক সম্মাননা একুশে পদকে ভূষিত হন।

## কর্মজীবন
নূরুদ্দীন *দ্য ডেইলি অবজারভার*-এর বার্তা সম্পাদক ছিলেন।

## ব্যক্তিগত জীবন
নূরুদ্দীনের পুত্র সৈয়দ ফাহিম মুনয়েম (১৯৫৩-২০০৬) একজন সাংবাদিক এবং মাছরাঙ্গা টেলিভিশনের প্রধান সম্পাদক ও প্রধান নির্বাহী কর্মকর্তা ছিলেন।

## পুরস্কার
* সাংবাদিকতায় একুশে পদক (১৯৮৩, মরণোত্তর)

## তথ্যসূত্র

## বহিঃসংযোগ

বিষয়শ্রেণী:বাংলাদেশী সাংবাদিক
বিষয়শ্রেণী:সাংবাদিকতায় একুশে পদক বিজয়ী
বিষয়শ্রেণী:বাঙালি লেখক
বিষয়শ্রেণী:একুশে পদক বিজয়ী
বিষয়শ্রেণী:বাংলাদেশী কূটনীতিবিদ
ফিলিস্তিনের প্রধানমন্ত্রী

**ফিলিস্তিনের প্রধানমন্ত্রী** ফিলিস্তিনের সরকারপ্রধান । পদটি ২০১৩ সালের জানুয়ারি মাসে প্রতিষ্ঠিত হয়।

## নিয়োগদান
ফিলিস্তিনের রাষ্ট্রপতি কর্তৃক নিযুক্ত হন ফিলিস্তিনের প্রধানমন্ত্রী।

## প্রধানমন্ত্রীর তালিকা (২০১৩-বর্তমান)

## তথ্যসূত্র

বিষয়শ্রেণী:অপর্যালোচিত অনুবাদসহ পাতা
প্রধানমন্ত্রী
বিষয়শ্রেণী:২০১৩-এ ফিলিস্তিনে প্রতিষ্ঠিত
২০১৯–২০ রিয়াল মাদ্রিদ ফুটবল ক্লাব মৌসুম

**২০১৯–২০ মৌসুম** হলো **[[রিয়াল মাদ্রিদ ফুটবল ক্লাব|রিয়াল মাদ্রিদ ফুটবল ক্লাবের]]** ১১৬তম মৌসুম এবং স্পেনীয় ফুটবলের শীর্ষ বিভাগ লা লিগায় ক্লাবের ৮৯তম মৌসুম। এই মৌসুমটিতে ২০১৯ সালের ১লা জুলাই হতে ২০২০ সালের আগস্ট পর্যন্ত রিয়াল মাদ্রিদের সকল ম্যাচ অন্তর্ভুক্ত।

## প্রাক-মৌসুম
৪ জুন তারিখে, এইনট্রাক্ট ফ্রাঙ্কফুর্ট থেকে লুকা ইয়োবিচকে ২০২৫ পর্যন্ত স্বাক্ষর করায়। ৩ দিন পর চেলসি থেকে এদেন আজারকে দলে অন্তর্ভুক্ত করে। ১২ জুনে, ওলাঁপিক লিয়োনে থেকে ফেরলঁ মঁদিকে স্বাক্ষর করা হয়

২০ জুন মার্কোজ ইয়োরেন্তেকে আতলেতিকো মাদ্রিদে, এবং ১ জুলাই মাতেও কোভাচিচকে চেলসি বিক্রি করা হয়।
### আগস্ট
রিয়াল মাদ্রিদ মৌসুমের প্রথম ম্যাচে সেল্টা ভিগোর বিপক্ষে ৩-১ গোলের জয় পায়। গোল তিনটি করেন করিম বেনজেমা, টনি ক্রুস এবং লুকাস বাজকেজ।

## খেলোয়াড়

## স্থানান্তর
### আগমন

 মোট খরচ: €৩০৫.৫মি

### বহির্গমন

 মোট আয়: €১৩০.১মি

নেট আয়:  €১৭৫.৪মি

## প্রাক-মৌসুম এবং প্রীতি ম্যাচ
রিয়াল মাদ্রিদ ২০১৯ আন্তর্জাতিক চ্যাম্পিয়নস কাপ এবং ২০১৯ অডি কাপে অংশগ্রহণ করবে।

## প্রতিযোগিতাসমূহ
### সংক্ষিপ্ত বিবরণ

### লা লিগা

#### লীগ টেবিল

#### ফলাফল সারাংশ

#### প্রত্যেক রাউন্ডের ফলাফল

#### খেলাসমূহ

### কোপা দেল রে

রিয়াল মাদ্রিদ রাউন্ড অফ ৩২ থেকে এই প্রতিযোগিতায় অংশগ্রহণ  করবে।

### স্পেনীয় সুপার কাপ

#### সেমি ফাইনাল

#### ফাইনাল

### উয়েফা চ্যাম্পিয়নস লীগ

রিয়াল মাদ্রিদ গ্রুপ পর্ব থেকে এই প্রতিযোগিতায় অংশ নেয়।
#### গ্রুপ পর্ব

----

----

----

----

----

----

## তথ্যসূত্র

## বহিঃসংযোগ
*

বিষয়শ্রেণী:রিয়াল মাদ্রিদ ফুটবল ক্লাব মৌসুম
রিয়াল মাদ্রিদ
রিয়াল মাদ্রিদ
ডাইমার জেলা

**ডাইমার জেলা** (); এছাড়াও **ডাইমির জেলা** নামে ডাকা হয়ে থাকে) পাকিস্তানের গিলগিত-বালতিস্তান অঞ্চলে অবস্থিত একটি জেলা। জেলাটি কারাকোরাম মহাসড়ক অতিক্রম করে। জেলাটির রাজধানী শহরের নাম হচ্ছে চিলাস।

ভৌগোলিক অবস্থান অনুযায়ী জেলাটির দক্ষিণ-পশ্চিম অঞ্চলের খাইবার পাখতুনখোয়া, দক্ষিণে নীলাম জেলা, উত্তর ও উত্তর-পশ্চিমে ঘাইজার জেলা, উত্তর এবং উত্তরপূর্বে গিলগিত জেলা।

## শিক্ষা
২০১৫ সালের পাকিস্তানের আলিফ আইলান জেলা শিক্ষা ক্রম অনুযায়ী, ডাইমার শিক্ষার দিক থেকে ১৪৮ টি প্রতিষ্ঠানের মধ্যে ৯৫তম স্থান দখল করে আছে। সুবিধা ও অবকাঠামোর দিক থেকে জেলাটি ১৪৮টির মধ্যে ১২৭তম স্থান দখল করে আছে।

## তথ্যসূত্র

বিষয়শ্রেণী:গিলগিত-বালতিস্তানের জেলা
বিষয়শ্রেণী:ডাইমার জেলা
ফিলিস্তিনের ভাষা

থাম্ব|ফিলিস্তিনি ভাষায় একটি সতর্কতা সংকেত।
**ফিলিস্তিনের ভাষা** হল সেই সব ভাষা,
যেসব ভাষায় ফিলিস্তিন রাষ্ট্রের লোকেরা কথা বলে থাকে।

## ফিলিস্তিনের ভাষা
ফিলিস্তিনি আরবি নামক একটি উপভাষায় দেশটির অধিকাংশ জনগণ কথা বলে থাকেন। ফিলিস্তিনি আরবি ভাষার একটি রকমভেদ হল লেভান্তাইন আরবি উপভাষা, যে ভাষায় ফিলিস্তিন ও ফিলিস্তিনের বাইরের বহু ফিলিস্তিনি শরণার্থী কথা বলে থাকেন। বিশ্বের বিভিন্ন দেশে থাকা ফিলিস্তিনি শরণার্থীদের ভাষায় পার্থক্য দেখা যায়। পশ্চিম তীরে বিশ্বের নানা প্রান্তের ইহুদিরা বসতি স্থাপন করায়, সেখানকার ফিলিস্তিনি নাগরিকদের ভাষায় বিভিন্ন ইউরোপীয় এবং আফ্রিকান ভাষার প্রভাব লক্ষ করা যায়।

প্রাক আধুনিক যুগে ও মধ্যযুগে দেশটিতে বিভিন্ন উপলক্ষে ফরাসি, গ্রিক, জার্মনীয় ভাষা ও পুরোনো দিনের আরবি ভাষায় কথা বলতে দেখা যেত দেশটির মানুষদেরকে। কিন্তু, কালের পরিবর্তনে সেই সব রীতিনীতি বিবর্ণ হয়ে গিয়েছে।

## তথ্যসূত্র

বিষয়শ্রেণী:ফিলিস্তিন (অঞ্চল)
বিষয়শ্রেণী:অপর্যালোচিত অনুবাদসহ পাতা
ফিলিস্তিনের প্রদেশ

ফিলিস্তিনের প্রদেশসমূহ হল ফিলিস্তিন রাষ্ট্রের দুইটি ভূখণ্ডে অবস্থিত এলাকার প্রশাসনিক বিভাগ। ফিলিস্তিনের পশ্চিম তীর ও গাজা উপত্যকায় মোট প্রদেশ আছে ষোলটি।

## তালিকা

### পশ্চিম তীর
বাম|থাম্ব|363x363পিক্সেল|পশ্চিমতীরের প্রদেশসমূহ

### গাজা উপত্যকা
বাম|থাম্ব|227x227পিক্সেল| গাজা উপত্যকার প্রদেশসমূহ

## তথ্যসূত্র


বিষয়শ্রেণী:দেশের প্রশাসনিক উপবিভাগের তালিকা
বিষয়শ্রেণী:গভর্নরেট
নুরুল ইসলাম পাটোয়ারী

**নুরুল ইসলাম পাটোয়ারী** (২৮ জানুয়ারি ১৯৩০ - ১৯ ডিসেম্বর ১৯৮৪) ছিলেন একজন বাংলাদেশী সাংবাদিক। সাংবাদিকতায় অবদানের জন্য তিনি ১৯৮৭ সালে মরণোত্তর বাংলাদেশ সরকার কর্তৃক প্রদত্ত দেশের দ্বিতীয় সর্বোচ্চ বেসামরিক সম্মাননা একুশে পদকে ভূষিত হন।

## প্রারম্ভিক জীবন
পাটোয়ারী ১৯৩০ সালের ২৮শে জানুয়ারি জন্মগ্রহণ করেন।

## কর্মজীবন
পাটোয়ারী *দৈনিক ইনসাফ*-এ সাংবাদিকতা করেন এবং পরে *[[দৈনিক ইত্তেফাক]]*-এর সম্পাদকীয় বিভাগের দায়িত্বে ছিলেন।

## মৃত্যু
পাটোয়ারী ১৯৮৪ সালের ১৯শে ডিসেম্বর মৃত্যুবরণ করেন।

## পুরস্কার
* সাংবাদিকতায় একুশে পদক (১৯৮৭, মরণোত্তর)

## তথ্যসূত্র

বিষয়শ্রেণী:১৯৩০-এ জন্ম
বিষয়শ্রেণী:১৯৮৪-এ মৃত্যু
বিষয়শ্রেণী:বাংলাদেশী সাংবাদিক
বিষয়শ্রেণী:সাংবাদিকতায় একুশে পদক বিজয়ী
বিষয়শ্রেণী:বাঙালি লেখক
মানব উন্নয়ন সূচক অনুযায়ী মিয়ানমারের প্রশাসনিক বিভাগের তালিকা

২০১৭ সালের মানব উন্নয়ন সূচক অনুযায়ী মিয়ানমারের প্রশাসনিক অঞ্চলগুলোর তালিকা এটি। 

## তথ্যসূত্র

বিষয়শ্রেণী:মানব উন্নয়ন সূচক
বিষয়শ্রেণী:অপর্যালোচিত অনুবাদসহ পাতা
বিষয়শ্রেণী:দেশের প্রশাসনিক বিভাগসমূহের ক্রমের তালিকা
সানাউল হক

**সানাউল হক** (২৩ মে ১৯২৪ - ৪ মে, ১৯৯৩) ছিলেন একজন বাংলাদেশী কবি, অনুবাদক ও শিক্ষাবিদ।

## শৈশব ও শিক্ষা জীবন
সানাউল হক ১৯২৪ সালের ২৩ মে ব্রিটিশ ভারতের ব্রাহ্মণবাড়িয়া জেলার বিজয়নগর উপজেলার চাউরা গ্রামে জন্মগ্রহণ করেন। তার পিতা জহুরুল হক ও মাতা সৈয়দা হোসেনী বেগম। ১৯৩৯ সালে তিনি ব্রাহ্মণবাড়িয়ার অন্নদা স্কুল থেকে ম্যাট্রিকুলেশন পাশ করেন, ১৯৪১ সালে ঢাকা ইন্টারমিডিয়েট কলেজ থেকে তার ইন্টারমিডিয়েট এবং ১৯৪৪ সালে অর্থনীতি বিষয়ে বিএ সম্মান এবং ঢাকা বিশ্ববিদ্যালয় থেকে ১৯৪৫ সালে এমএ সম্পন্ন করেন। ১৯৪৬ সালে তিনি বিএল ডিগ্রি লাভ করেন।

## কর্মজীবন
সানাউল হক ২৯ নভেম্বর ১৯৪৬ সালে ঢাকা বিশ্ববিদ্যালয়ের অর্থনীতি বিভাগে প্রভাষক পদে যোগ দেন এবং ১৯৪৮ সালের ৩০ জুন পর্যন্ত যেখানে অধ্যাপনা করেন। পরে তিনি একজন আমলা হিসেবে সরকারের বিভিন্ন পদে দায়িত্ব পালন করেন। এছাড়া তিনি সাহিত্যের সাথে জড়িত ছিলেন ও অনেকগুলি কাব্যগ্রন্থ প্রকাশ করেন।

## প্রকাশিত গ্রন্থগুলো

## পুরস্কার

## মৃত্যু
সানাউল হক ১৯৯৩ সালের ৪ মে  ঢাকায় মৃত্যুবরণ করেন।

## তথ্যসূত্র

## বহিঃসংযোগ

বিষয়শ্রেণী:১৯২৪-এ জন্ম
বিষয়শ্রেণী:১৯৯৩-এ মৃত্যু
বিষয়শ্রেণী:বাংলাদেশী কবি
বিষয়শ্রেণী:বাংলাদেশী অনুবাদক
বিষয়শ্রেণী:একুশে পদক বিজয়ী
বিষয়শ্রেণী:কবিতায় বাংলা একাডেমি সাহিত্য পুরস্কার বিজয়ী
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ঢাকা বিশ্ববিদ্যালয়ের শিক্ষক
বিষয়শ্রেণী:ব্রাহ্মণবাড়িয়া জেলার কবি
বিষয়শ্রেণী:বাঙালি লেখক
বিষয়শ্রেণী:বাংলাদেশী পুরুষ কবি
বিষয়শ্রেণী:বাংলা একাডেমি সাহিত্য পুরস্কার বিজয়ী
বিষয়শ্রেণী:২০শ শতাব্দীর অনুবাদক
চর নিজাম

**চর নিজাম** (**চর নিজাম কালকিনি** নামেও পরিচিত) বাংলাদেশের বরিশাল বিভাগের ভোলা জেলার অন্তর্গত একটি দ্বীপ। চর নিজামে প্রায় ২৫০টি পরিবার বাস করে।

## ইতিহাস
চার নিজাম ১৯৮০ সালের মাঝামাঝি সময়ে আবিষ্কৃত হয়েছিল এবং খুব তাড়াতাড়িই মানুষজন এখানে বসতি স্থাপন করে।

## তথ্যসূত্র

বিষয়শ্রেণী:বাংলাদেশের চর
বিষয়শ্রেণী:বাংলাদেশের দ্বীপ
টম হল্যান্ড

**টমাস স্ট্যানলি হল্যান্ড** (জন্ম জুন ১, ১৯৯৬) একজন ইংরেজ অভিনেতা। তিনি মার্ভেল সিনেম্যাটিক ইউনিভার্সে স্পাইডার-ম্যানের চরিত্রে অভিনয়ের জন্য জনপ্রিয়। তার অর্জনের মধ্যে রয়েছে ব্রিটিশ অ্যাকাডেমি চলচ্চিত্র পুরস্কার, তিনটি স্যাটার্ন পুরস্কার, একটি গিনেস বিশ্ব রেকর্ড এবং *[[ফোর্বস]] ৩০ আন্ডার ৩০* তালিকায় উপস্থিতি।

হল্যান্ড ২০০৮ সালে লন্ডনের ওয়েস্ট এন্ডে *[[বিলি এলিয়ট দ্য মিউজিকাল]]ে* মুখ্য ভূমিকায় আবির্ভূত হন। ২০১২ সালে *[[দি ইম্পসিবল (২০১২-এর চলচ্চিত্র)|দ্য ইম্পসিবল]]* চলচ্চিত্রে অভিনয়ের মাধ্যমে চলচ্চিত্রজগতে তার অভিষেক ঘটে। এরপর তিনি *[[হাউ আই লিভ নাউ (চলচ্চিত্র)|হাউ আই লিভ নাউ]]* (২০১৩) ও *[[ইন দ্য হার্ট অফ দ্য সী (চলচ্চিত্র)|ইন দ্য হার্ট অফ দ্য সী]]* (২০১৫) চলচ্চিত্রে এবং *[[উল্ফ হল(টিভি ধারাবাহিক)|উল্ফ হল]]* (২০১৫) নামক ক্ষুদ্র ধারাবাহিকে অভিনয় করেন। এরপর *[[মার্ভেল সিনেম্যাটিক ইউনিভার্স]]ের* অভিনয়ের মাধ্যমে তিনি আন্তর্জাতিকভাবে পরিচিত লাভ করেন। এ পর্যন্ত ছয়টি চলচ্চিত্রে তাকে স্পাইডার-ম্যান হিসেবে দেখা গিয়েছে: *[[ক্যাপ্টেন আমেরিকা: সিভিল ওয়ার]]* (২০১৬), *[[স্পাইডার-ম্যান: হোমকামিং]]* (২০১৭), *[[অ্যাভেঞ্জার্স: ইনফিনিটি ওয়ার]]* (২০১৮),  *[[অ্যাভেঞ্জার্স: এন্ডগেম]]* (২০১৯), *[[স্পাইডার-ম্যান: ফার ফ্রম হোম]] (২০১৯)* এবং *[[স্পাইডার-ম্যান: নো ওয়ে হোম]]* (২০২১)। এর পাশাপাশি তিনি অপরাধমূলক চলচ্চিত্র *[[দ্য ডেভিল অল দ্য টাইম (চলচ্চিত্র)|দ্য ডেভিল অল দ্য টাইম]]* (২০২০) এবং *[[চেরি (২০২১-এর চলচ্চিত্র)|চেরি]]*-তে অভিনয় করেন।

তিনি *[[স্পাইজ ইন ডিজগাইজ]]* (২০১৯), *[[ডোলিটল (চলচ্চিত্র)|ডোলিটল]]* (২০২০) এবং  *[[অনওয়ার্ড (চলচ্চিত্র)|অনওয়ার্ড]]* (২০২০) চলচ্চিত্রে কন্ঠ প্রদান করেন।

## প্রাথমিক জীবন এবং শিক্ষাপ্রাপ্তি
হল্যান্ড কিংস্টোন আপন টামেস, লন্ডন-এ নিকোলা এলিজাবেথ (বিবাহের পূর্বে ফ্রস্ট; একজন আলোকচিত্ৰকর) এবং ডমিনিক হল্যান্ড (একজন কৌতুকাভিনেতা এবং লেখক)-এর কাছে জন্মগ্রহণ করেন। তার তিনজন ভাই আছে। তার পৈতৃক দাদা ও দাদী আইল অফ ম্যান এবং টিপারেরি, আয়ারল্যান্ড-এ জন্মগ্রহণ করেছিলেন।

হল্যান্ড দক্ষিণ-পশ্চিম লন্ডনের উইম্বালডনের একটি রোমান ক্যাথলিক প্রস্তুতিমূলক বিদ্যালয়, ডনহেড থেকে পড়াশোনা করেন, এবং তার পড়াশোনা একটি সাহায্যকারী স্বেচ্ছাকৃত জেসুইট রোমান ক্যাথলিক বিদ্যালয়, উইম্বালডন কলেজ-এ ২০১২ সালের ডিসেম্বর পর্যন্ত চলতে থাকে। হল্যান্ড বলেছেন যে তিনি একজন নর্তক হওয়ার জন্য বিদ্যালয়ে নিপীড়িত হতেন। উইম্বালডন কলেজের পর তিনি শিল্প ও প্রযুক্তি চর্চার জন্য ব্রিট স্কুলে ভর্তি হন।

## চলচ্চিত্রের তালিকা
### চলচ্চিত্র

### টেলিভিশন

## মঞ্চ

## পুরস্কার এবং মনোনয়ন
## তথ্যসূত্র

## বহিঃসংযোগ

* কার্টিস ব্রাউন সাহিত্য এবং প্রতিভা সংস্থায় টম হল্যান্ড
* 
* 
* 
* 
* দ্য ব্রাদার্স ট্রাস্ট
* গ্রন্থাগারে টম হল্যান্ডের বা তার সম্পর্কে কোনো কাজ (ওয়ার্ল্ডক্যাট তালিকা)

বিষয়শ্রেণী:১৯৯৬-এ জন্ম
বিষয়শ্রেণী:২১শ শতাব্দীর ইংরেজ অভিনেতা
বিষয়শ্রেণী:বাফটা বিজয়ী
বিষয়শ্রেণী:ইংরেজ শিশু অভিনেতা
বিষয়শ্রেণী:ইংরেজ চলচ্চিত্র অভিনেতা
বিষয়শ্রেণী:ইংরেজ কণ্ঠাভিনেতা
বিষয়শ্রেণী:আইরিশ বংশোদ্ভূত ইংরেজ ব্যক্তি
বিষয়শ্রেণী:জীবিত ব্যক্তি
বিষয়শ্রেণী:লন্ডনের অভিনেতা
বিষয়শ্রেণী:ব্রিটিশ চলচ্চিত্র অভিনেতা
বিষয়শ্রেণী:ইংরেজ মঞ্চ অভিনেতা
বিষয়শ্রেণী:ইংরেজ টেলিভিশন অভিনেতা
মানব উন্নয়ন সূচক অনুযায়ী বাংলাদেশের অঞ্চলের তালিকা

এটি ২০১৮ সালের হিসাবে মানব উন্নয়ন সূচক অনুযায়ী বাংলাদেশের অঞ্চলসমূহের একটি তালিকা। 

## তালিকা

## তথ্যসূত্র

বিষয়শ্রেণী:দেশের উপবিভাগের ক্রমায়ণ তালিকা
বিষয়শ্রেণী:বাংলাদেশের অর্থনীতি সম্পর্কিত তালিকা
বিষয়শ্রেণী:বাংলাদেশের ভূগোল সম্পর্কিত তালিকা
বিষয়শ্রেণী:মানব উন্নয়ন সূচক
বিষয়শ্রেণী:দেশের প্রশাসনিক বিভাগসমূহের ক্রমের তালিকা
জাহাজির চর

**স্বর্ণদ্বীপ** হল বঙ্গোপসাগরে অবস্থিত একটি দ্বীপ। এটি বাংলাদেশের নোয়াখালী জেলার সুবর্ণচর উপজেলার অন্তর্গত।

## নামকরণ
অতীতে চট্টগ্রাম-ঢাকা-খুলনা-নারায়ণগঞ্জে বঙ্গোপসাগরের নোয়াখালীর সুবর্ণচর মোহনা হয়ে বড় বড় জাহাজ চলাচল করত। ১৯৯২-১৯৯৭ সালের দিকে এই চরে একটি জাহাজ আটকে গিয়ে দুর্ঘটনায় পতিত হয়। সেই সময় থেকে এ চরটি জাহাইজ্জার চর নামে পরিচিত লাভ করে। ২০১৩ সালে দ্বীপটি উন্নয়নের জন্য সেনাবাহিনীকে দেয়া হলে সেনাবাহিনীর দ্বীপটির নাম পরিবর্তন করে স্বর্ণদ্বীপ রাখে।

## ইতিহাস
অতীতে নোয়াখালীর সুবর্ণচর ও হাতিয়ার অনেক ডাকাত ও জলদস্যুরা ডাকাতি ও সন্ত্রাসী কর্মকাণ্ড চালিয়ে এই চরে আত্মগোপন করত।

২০১৩ সালের ৮ মার্চ বাংলাদেশ সরকার জলদস্যুতা মোকাবেলা করার জন্য দ্বীপটিকে বাংলাদেশ সেনাবাহিনীর হাতে হস্তান্তর করে। বাংলাদেশ সেনাবাহিনী ইতোমধ্যে দ্বীপটিতে নানা অবকাঠামো গড়ে তুলেছে। সেনাবাহিনী দ্বীপটি থেকে জলদস্যুতা নির্মূল করেছে এবং ষাট হাজারের বেশি গাছ লাগিয়েছে। দ্বীপটি বাংলাদেশ সেনাবাহিনীর প্রশিক্ষণ কেন্দ্র হিসেবেও ব্যবহৃত হয়।

সেনাবাহিনী এই দ্বীপটিতে আনুমানিক ৬০ হাজার ঝাউগাছ, ১৫শ’ সিয়াম নারকেলের চারা ও ১৭শ’ ফলদ গাছ লাগায়।

স্বর্ণদ্বীপ (সাবেক জাহাইজ্জার চর) বর্তমানে বাংলাদেশ সেনাবাহিনীর একটি অত্যন্ত গুরুত্বপূর্ণ এবং আধুনিক প্রশিক্ষণ কেন্দ্র। এটি নোয়াখালী জেলার হাতিয়া উপজেলার মেঘনা নদীর মোহনায় অবস্থিত।
স্বর্ণদ্বীপ এবং সেখানে সেনাবাহিনীর কার্যক্রম সম্পর্কে কিছু মূল তথ্য নিচে দেওয়া হলো:
১. অবস্থান ও আয়তন
অবস্থান: এটি মেঘনা নদীর মোহনায় অবস্থিত একটি বিশাল চরাঞ্চল। প্রশাসনিকভাবে এটি হাতিয়া উপজেলার অন্তর্গত।
আয়তন: এই দ্বীপটির আয়তন প্রায় ৩৬০ বর্গকিলোমিটার।
২. সেনাবাহিনীর নিয়ন্ত্রণ ও উন্নয়ন
২০১৩ সালে বাংলাদেশ সেনাবাহিনী এই দ্বীপটির দায়িত্ব গ্রহণ করে। তখন এটি মূলত জলদস্যু এবং ডাকাতদের আস্তানা ছিল। সেনাবাহিনী দায়িত্ব নেওয়ার পর এখানে আমূল পরিবর্তন এসেছে:
প্রশিক্ষণ কেন্দ্র: এখানে সেনাবাহিনীর ৬ পদাতিক ডিভিশনের তত্ত্বাবধানে একটি আধুনিক 'ম্যানুভার ট্রেনিং সেন্টার' গড়ে তোলা হয়েছে। শীতকালে সেনাবাহিনীর বড় বড় মহড়া এখানেই অনুষ্ঠিত হয়।
অবকাঠামো: দ্বীপে সুপরিকল্পিত রাস্তাঘাট, সাইক্লোন শেল্টার এবং প্রশাসনিক ভবন নির্মাণ করা হয়েছে।
৩. কৃষি ও বনায়ন প্রকল্প
সেনাবাহিনী এখানে শুধু সামরিক কার্যক্রমই নয়, বরং বিশাল কৃষি ও বনায়ন প্রকল্প পরিচালনা করছে:
নারকেল বাগান: এখানে কয়েক হাজার নারকেল গাছ লাগানো হয়েছে যা ভবিষ্যতে এই অঞ্চলের অর্থনীতিতে বড় ভূমিকা রাখবে।
গবাদি পশু পালন: দ্বীপে মহিষ, গরু এবং ভেড়া পালনের বিশাল খামার গড়ে তোলা হয়েছে।
বনায়ন: চরাঞ্চলকে রক্ষা করতে এবং পরিবেশের ভারসাম্য বজায় রাখতে এখানে ব্যাপক হারে ম্যানগ্রোভ বাগান করা হয়েছে।
৪. সাধারণের প্রবেশাধিকার
স্বর্ণদ্বীপ মূলত একটি সংরক্ষিত সামরিক এলাকা। তাই সাধারণ পর্যটকদের জন্য এখানে অবাধ প্রবেশাধিকার নেই। বিশেষ প্রয়োজনে বা ভ্রমণের জন্য কর্তৃপক্ষের আগাম অনুমতির প্রয়োজন হয়। তবে পাশ দিয়ে যাওয়ার সময় দূর থেকে এর শৃঙ্খলা এবং উন্নয়ন চোখে পড়ে।
আপনি কি সেখানে যাওয়ার কোনো বিশেষ অনুমতি বা যাতায়াত পথ সম্পর্কে জানতে চাচ্ছেন? তবে মনে রাখবেন, এটি একটি সংরক্ষিত এলাকা হওয়ায় সাধারণ ভ্রমণের সুযোগ সীমিত।

## তথ্যসূত্র

বিষয়শ্রেণী:বাংলাদেশের চর
সুজানা জাফর

**সুমাইয়া জাফর সুজানা** ( জন্ম: ২৫ সেপ্টেম্বর ১৯৮৬, ঢাকা) বাংলাদেশের একজন জনপ্রিয় মডেল ও অভিনেত্রী।  ২০০১ সালে মডেলিং এর মাধ্যমে মিডিয়ায় পদার্পণ করেন। ২০০৩ সালে লাক্স সুন্দরী হন। ক্যারিয়ারের শুরু থেকে বেশ কিছু বিজ্ঞাপনে মডেল হিসেবে কাজ করেছেন। তিনি টিভি নাটকেও অভিনয় করেছেন।

## কর্মজীবন
২০০১ সালে সুজানা জাফর মডেল হিসেবে মিডিয়া জগতে যাত্রা শুরু করেছিলেন। ২০০৩ সালে তিনি লাক্স ফটোসুন্দরী খেতাব জিতেন।

তিনি ছয় পর্বের নাটক *লাইম অফ লাইফ* এ বিখ্যাত গায়ক শাফিন আহমেদের সাথে অভিনয় করেছিলেন। এছাড়াও তিনি বেশ কিছু টিভি নাটকে অভিনয় করেছেন।

তিনি তাহসানের গাওয়া ও ইমরানের সুর করা *কেউ না জানুক* গানে মডেল হিসেবে অভিনয় করে আলোচিত হন। এছাড়াও তিনি *তুমি আসবা নাকি* ও *আমী ছুঁয়ে দিলে* শিরোনামের দুইটি গানের মিউজিক ভিডিওতে মডেল হিসেবে অভিনয় করেছেন। তিনি তার প্রাক্তন স্বামী হৃদয় খানের গাওয়া *ভালো লাগে না* ও *আড়ালে* শিরোনামের দুইটি গানের মিউজিক ভিডিওতে অভিনয় করেছেন।

### নাটকসমূহ
#### এক-পর্বের নাটক
*হাইওয়ে টু হ্যাভেন
*দ্বিতীয় জীবন
*টার্মিনাল
*ঘুমপাড়ানো জোনাকি
*ইনানী রয়েল রিসোর্ট
*সিনথিয়া ও অ্যাঞ্জেল
*তুমি কি উড়বে আমার আকাশে
*লাইভ শো

#### ধারাবাহিক নাটক
*৫১বর্তী
*ছন্নছাড়া
*ফিফটি ফিফটি
*ইলিটস ইন ওয়ান্ডারল্যান্ড
*ক্যাপসুল ৫০০এমজি
*অপূর্বা

### বিজ্ঞাপন
*সানক্রেস্ট-২
*হাইসেন্স টিভি
*কনকা ফ্রিজ
*হুইল
*ম্যাটাডোর কলম
*তিব্বত স্নো
*ড্যানিশ বিস্কুট

## বর্তমান কার্যক্রম
তিনি বর্তমানে সুজানাস ক্লসেট (Suzana’s Closet) নামে একটি কাপড় এর ব্যবসা করছেন এবং বিনোদন জগৎ এর বাহিরে আছেন । তিনি এক সাক্ষাৎকারে জানিয়েছেন তিনি আর মিডিয়াতে কাজ করবেন না ব্যবসা তার প্রধান পেশা হিসাবে বেছে নিয়েছেন ।

## ব্যক্তিগত জীবন
২০০৬ সালে ফয়সাল নামের এক ব্যবসায়ীকে বিয়ে করেন। কয়েকমাস পরই তার এ সংসার ভেঙে যায়। এরপর অনেকটা ব্যক্তিগত কারণে দীর্ঘ তিন বছর সরে দাঁড়ান মিডিয়া থেকে।  এরপর দীর্ঘ দিন একাকিত্বের অবসান ঘটিয়ে  সুজানা ২০১০ সালে  জনপ্রিয় সঙ্গীত শিল্পী হৃদয় খান এর প্রেমে পড়েন। প্রায় তিন বছর প্রেম করার পর  ২০১৪ সালের ১ আগস্ট দুজনে বিবাহ বন্ধনে আবদ্ধ হন। কিন্তু বিয়ের মাত্র আট মাসের মধ্যে দাম্পত্য কলহের জের ধরে ৬ এপ্রিল ২০১৫ সালে একে অপরের থেকে বিচ্ছেদ হয়। এটি ছিল সুজানার জীবনে দ্বিতীয় বার বিবাহ বিচ্ছেদের ঘটনা।
২০২৪ সালের অক্টোবরে তৃতীয়বার বিয়ের পিঁড়িতে বসেন সুজানা জাফর পাত্র জায়াদ সাইফ  একজন ব্যবসায়ী, যিনি দুবাইয়ে বসবাস করেন।

## পারিবারিক বৃত্তান্ত
সুজানার বাবা আবু জাফর ৩ জুলাই মারা যান। যমজ দুই বোন সুজানা আর রোকইয়া জাফর শুপ্রা, বড় ভাই নিপু , ছোট ভাই শিপু এবং মা আনোয়ারা বেগম- এই নিয়ে তাদের পরিবার।

## তথ্যসূত্র



বিষয়শ্রেণী:১৯৮৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাংলাদেশী অভিনেত্রী
বিষয়শ্রেণী:বাংলাদেশী টেলিভিশন অভিনেত্রী
বিষয়শ্রেণী:বাংলাদেশী নারী মডেল
ঘাইজার জেলা

**ঘাইজার জেলা** () পাকিস্তানের গিলগিত-বালতিস্থান প্রদেশের পশ্চিম অঞ্চলে অবস্থিত একটি জেলা। এটির রাজধানী শহরের নাম হচ্ছে গাহকুচ। গিলগিত ও চিত্রলের মাঝামাঝি একটি রাস্তা পারাপারের স্থান রয়েছে। ঘাইজার একটি বহু-জাতিগত জেলা হিসেবে স্বীকৃত এবং ৩টি প্রধান ভাষা ব্যবহৃত হয়: শিনা, খোয়ার, এবং বুরুশস্কি। এছাড়াও বেশ কিছু ইশকোমেন এবং তাজিক অঞ্চলে কিছু ওয়াখাই ভাষা ব্যবহার করে থাকে।

## ভৌগোলিক অবস্থান
ঘাইজার জেলা উত্তর অঞ্চলের অন্যতম অংশ এবং পাকিস্তানের সবথেকে উত্তরে অবস্থিত জেলা। ভৌগোলিক অবস্থান অনুযায়ী জেলাটির উত্তর-পশ্চিমে ওখানকার উত্তর সীমান্ত এবং উত্তরে চীন সীমান্ত। পশ্চিমে, খাইবার পাখতুনখোয়া প্রদেশের চিত্রল জেলা এবং পূর্বে গিলগিত জেলা অবস্থিত। দক্ষিণে ডাইমার জেলা, যেটি উত্তর অঞ্চলের একটি অন্যতম অংশ। গাকুচ হচ্চে ঘাইজার জেলার রাজধানী।

## তহসিল
* পানিয়াল 
* গাপিস
* ইশকোমেন
* ফান্ডার
* ইয়াসিন

## শিক্ষা
২০১৫ সালের পাকিস্তানের আলিফ আইলান জেলা শিক্ষা ক্রম অনুযায়ী, ডাইমার শিক্ষার দিক থেকে ১৪৮ টি প্রতিষ্ঠানের মধ্যে ৫২তম স্থান দখল করে আছে। সুবিধা ও অবকাঠামোর দিক থেকে জেলাটি ১৪৮টির মধ্যে ৭১তম স্থানে রয়েছে।

## তথ্যসূত্র

বিষয়শ্রেণী:গিলগিত-বালতিস্তানের জেলা
বিষয়শ্রেণী:ঘাইজার জেলা
বিষয়শ্রেণী:১৯৭৪-এ পাকিস্তানে প্রতিষ্ঠিত